Uždaroji akcinė bendrovė "Dzūkijos vandenys"

UAB „Dzūkijos vandenys“ planuoja įgyvendinti investicinį projektą „Paviršinių nuotekų sistemų tvarkymas Alytaus mieste“.Projekto tikslas – sumažinti užtvindymo paviršinėmis nuotekomis riziką ir jos neigiamą poveikį aplinkai bei ekonomikai Alytaus mieste. Numatomas įgyvendinti projektas bus skirtas paviršinių nuotekų valymo įrenginių statybai ir paviršinių nuotekų tinklų rekonstrukcijai. Tai leis ženkliai pagerinti įmonės vykdomą paviršinių nuotekų tvarkymo veiklą. Į projekto apimtį įtrauktos veiklos, kurios nebuvo finansuotos iš kitų šaltinių, įgyvendinant kitus projektus ir kurios tiesiogiai prisidės prie projekto uždavinių įgyvendinimo. Veiklos, nesusijusios su suformuotais projekto uždaviniais, į projekto apimtį neįeina. Projekto įgyvendinimo vieta – Alytaus miestas. Projekto tikslui pasiekti suformuotas konkretus uždavinys – atnaujinti ir išplėsti paviršinių nuotekų tvarkymo infrastruktūrą Alytaus mieste.

Kasmet per 30 dienų praėjus kiekvieniems metams po projekto finansavimo pabaigos


Sveika gyvensena – geresnė gyvenimo kokybė

Kretingos rajono savivaldybės visuomenės sveikatos biuras

2017 m. duomenimis Kretingos rajone gyvena 39,758 tūkst. gyventojų. Iš jų pensinio amžiaus žmonių 8,817 tūkst. (22,2 proc.). Rajono visuomenė yra senėjanti, vyrauja sergamumas/mirtingumas nuo kraujotakos sistemos ligų, piktybinių navikų ir II tipo cukrinio diabeto. Vyresnio amžiaus žmonių sveikatos žinių lygis paprastai yra nepakankamas, tai turi įtakos sergamumui lėtinėmis neinfekcinėmis ligomis. Svarbu laiku taikyti sveikatos stiprinimo programas, siekiant sumažinti neigiamą sveikatos sutrikimų poveikį gyvenimo kokybei, pratęsti sveiką ir darbingą amžių, mažinti priešlaikinių mirčių riziką.Projekto tikslas - skatinti Kretingos rajono vyresnio amžiaus žmones rūpintis savo sveikata, ugdyti sveikos gyvensenos įgūdžius ir mokyti gyventi su lėtinėmis ligomis, siekiant geresnės gyvenimo kokybės.Projekto metu bus siekiama suteikti sveikos gyvensenos žinių, didinti gyventojų sveikatos raštingumą, ugdyti sveikos gyvensenos įgūdžius ir padėti išmokti gyventi su turimomis lėtinėmis neinfekcinėmis ligomis.Planuojamos paslaugos:•Seminarai-diskusijos sveikatos išsaugojimo, ugdymo temomis - interaktyvios paskaitos, kurių metu kartu su auditorija analizuojama, kas lemia ligų atsiradimą ir kaip galima jų išvengti;•Streso valdymo mokymų ciklas;•Fizinio aktyvumo įgūdžių mokymų ciklas - įvairūs mankštų užsiėmimai;•Sveikos mitybos įgūdžių mokymai, konsultacijos.Tikslinė grupės – Kretingos miesto ir rajono gyventojai, kurių amžius 55 m. ir vyresni. Planuojamas unikalių dalyvių skaičius - 800.Projekto veiklos planuojamos vykdyti seniūnijose, mažesnių seniūnijų gyventojai bus kviečiami veiklose dalyvauti kartu. Iš viso planuojama, kad veiklos vyks 6 vietose: Salantų ir Imbarės seniūnijoje, Darbėnų seniūnijoje, Kartenos ir Kūlupėnų seniūnijoje, Kretingos miesto seniūnijoje, Vydmantų ir Kretingos rajono seniūnijoje, Žalgirio seniūnijoje, seniūnijose veiklos planuojamos vykdyti 18 mėnesių, vidutiniškai po 3 kartus, atsižvelgiant į seniūnijų gyventojų aktyvumą vienose seniūnijose


Grįžk į darbo rinką!

Visagino technologijos ir verslo profesinio mokymo centras

Statistikos departamento duomenimis, Visagine ekonomiškai neaktyvūs gyventojai sudaro beveik 30 proc. visų gyventojų skaičių. Daugiausiai tai prieš pensinio amžiaus buvę IAE darbuotojai, kuriems sunku grįžti į darbo rinką dėl paprastos kvalifikacijos ar dėl kalbos barjero. Mūsų projektas skirtas padėti būtent tokiems miesto gyventojams – mes planuojame organizuoti ir vykdyti dvi neformalaus mokymo programas energetikos ir daugiabučių namų priežiūros srityse.  Tagi šios projekto tikslas - didinti Visagino m. gyventojų įsidarbinimo galimybes įgyvendinant neformalaus ugdymo programos energetikos ir daugiabučių namų priežiūros srityse.VTVPMC licencijuota teikia formalias ir neformalias mokymo programas. Pirmą programą „Gyvenamųjų pastatų elektros tiekimo sistemos ir elektros sauga“ suteiks kompetencijas ir žinias, reikalingas prižiūrėti daugiabučių namų elektros ūkį, o antrą „Elektros instaliacija ir variklių valdymas“ leis dirbti įmonėse, kurios užsiima energetikos įrenginių remontu. Bus apmokyti 24 žmonės, visi sėkmingai baigę gaus kvalifikacijos pažymėjimą, o 5 iš jų po 6 mėn. po projekto įgyvendinimo įsidarbins arba pradės savarankišką veiklą. Tiesioginę naudą iš įgyvendinamo projekto gaus Visagino miesto ekonomiškai neaktyvūs  gyventojai.


Modernių ir saugių mokymosi erdvių pradiniam ugdymui sukūrimas Kupiškio P. Matulionio progimnazijoje

Kupiškio rajono savivaldybės administracija

Tinkama mokyklos mokymosi, sporto ir poilsio erdvių būklė yra svarbus ugdymo sąlygų veiksnys, veikiantis ugdymo kokybę ir didinantis bendrojo ugdymo įstaigų tinklo veiklos efektyvumą.  Dabartinės Kupiškio Povilo Matulionio progimnazijos patalpos, sudarančios prielaidas sukurti kokybišką ugdymo aplinką, skatinančią kūrybiškumą, šiuo metu yra itin prastos būklės: kai kurios patalpos neatitinka higienos normų reikalavimo, tam tikros erdvės neišnaudojamos švietimo reikmėms, yra nesaugios, o baldai ir įranga jose – nusidėvėję bei nefunkcionalūs. Įgyvendinant projektą bus modernizuotos vidaus patalpos (atliekant remontą, pertvarkant bendras erdves ir patalpas, įsigyjant reikalingą įrangą bei baldus), tokiu būdu sukuriant modernias, kūrybiškumą skatinančias edukacines erdves.


Modernios technologinių ir inžinerinių studijų bei e. mokymo(si) bazės sukūrimas, atliepiant Utenos regiono poreikius

Projektu sprendžiama problema - Lietuvos Respublikos Partnerystės sutartyje pažymimas poreikis tikslinėse teritorijose 2014-2020 m. nukreipti investicijas į švietimo, įgūdžių ir mokymosi visą gyvenimą skatinimą. Spręsti susijusias problemas, efektyviai išnaudojant švietimo resursus – skatinant investicijas į švietimo infrastruktūrą, didinančią teritorijos ekonominį ir socialinį gyvybingumą: kuriančias naujus lankytojų srautus, formuojančias paklausą vietos verslams, didinančias patrauklumą investicijoms, verslo plėtrai, naujų darbo vietų kūrimui. Projekto tikslas - siekiama, kad Utenos kolegijos studijų kokybė visiškai atitiktų šiuolaikinius aukštojo mokslo tikslus, orientuotus į kokybišką specialistų, o ypač - inžinerijos ir technologijų krypčių rengimą,  į tarptautinius nuotolinio mokymo(si) standartus, Utenos regiono ūkinius poreikius. Problemos sprendimo būdas - numatoma modernizuoti Elektroninio mokymo centrą ir kompleksiškai, vadovaujantis Industry 4.0 principais, įrengti 6 laboratorijas inžinerinių ir technologinių studijų programų studijoms: Automatinio valdymo sistemų ir robotikos, Elektros energetikos, Multimedijos, Kompiuterinių tinklų ir kompiuterių architektūros.


Kelių ir gatvių apšvietimo sistemos infrastruktūros modernizavimas Klaipėdos rajone

Klaipėdos rajono savivaldybės administracija

Klaipėdos rajono savivaldybės kelių ir gatvių apšvietimo sistema, neatliekant esminių jos atnaujinimo darbų, lemia neefektyvią jos veikimą, didesnes elektros energijos ir palaikymo išlaidas. Įgvyvendinamu projektu siekiama:  • Gatvių apšvietimo infrastruktūra modernizuota Klaipėdos rajono savivaldybės miestuose, miesteliuose ir kaimuose. • Įrengti gatvių apšvietimo šviestuvai ir sukurta gatvių apšvietimo sistema, kuri atitinka su gatvių apšvietimu susijusių standartų nustatytus reikalavimus. Gatvių apšvietimo sistemos elementai įrengti pagal Apšvietimo elektros įrenginių įrengimo taisyklėse nurodytus reikalavimus. • Dabartinės (modernizuotos) gatvių apšvietimo infrastruktūros elektros energijos suvartojimas sumažės ne mažiau kaip 40 proc. • Dabartinės (modernizuotos) gatvių apšvietimo infrastruktūros eksploatavimo sąnaudos sumažės iki 20 proc.

Kasmet per 30 dienų nuo kalendorinių metų pabaigos


Suvirinimo sektorinio praktinio mokymo centro plėtra

Vilniaus technologijų ir inžinerijos mokymo centras

Viešosios įstaigos Vilniaus technologijų ir inžinerijos mokymo centro (Centras) suvirinimo sektorinio praktinio mokymo centras (SSPMC) siekia užtikrinti profesinio mokymo paslaugų kokybę bei jos atitiktį nuolat besikeičiančios darbo rinkos poreikiams. SSPMC turima infrastruktūra nėra tokios apimties, kad tenkintų įmonių poreikius suvirinimo srityje. SSPMC šiuo metu negali užtikrinti reikiamo eksploatavimo etapo įrankių ir įrangos įvairiapusiškumo bei kiekio, neturi suvirinimo pasiruošimo proceso mokymui pakankamos įrangos, priemonių bei programinės įrangos. SSPMC turima infrastruktūra nėra adaptuota ir skirta papildomų, su suvirinimu susijusių veiklų realizavimui. Siekiant užtikrinti kokybišką su suvirintojų profesiniu mokymu susijusių paslaugų teikimą bus atnaujinta ir išplėsta SSPMC turima įranga ir baldai bei sudarytos kokybiškos laikino apgyvendinimo sąlygos bendrabutyje. Projektu įgyvendinimo metu sukurti rezultatai sudarys sąlygas Centre įgyvendini aukštos kokybės mokymų programas, kurti modernią, poreikius atitinkančią mokymo aplinką, didinti mokyklos konkurentabilumą bei patrauklumą.Papildomas finansavimas (~2,58 mln Eur) skiriamas SSPMC ir VšĮ Jūrinio sektoriaus darbuotojų rengimo centro (JSDRC) teikiamų viešųjų profesinio mokymo paslaugų kokybės gerinimui.  Bus vystoma SSPMC ir JSDRC Inžinerinės pramonės sektorinio praktinio mokymo centro infrastruktūra. Už papildomo finansavimo lėšas bus įsigyta įranga tinkanti ruošti aukščiausios kvalifikacijos visapusiškus suvirinimo specialistus, reikalingus inžinierinei pramonei, statybai, energetikai ir kitoms Lietuvos ūkio šakoms.


Inovacijos vaikų darželyje

Projektas ,,Inovacijos vaikų darželyje“ atitinka 2014–2020  m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397, 9  prioriteto „Visuomenės švietimas ir žmogiškųjų išteklių potencialo didinimas“ 9.2.1. uždavinį ,,Pagerinti mokinių ugdymo pasiekimus skatinant pokyčius švietimo įstaigų veikloje“, kuriame pažymima, kad ESF remiamos veiklos sudarys sąlygas atnaujinti ikimokyklinio ugdymo įstaigose taikomus pasenusius ugdymo organizavimo modelius, metodus, ugdymo įrankius, priemones ir turinį. Projekto uždavinys – parengti pedagogams ikimokyklinio/priešmokyklinio ugdymo metodinės medžiagos rinkinius, skirtus darnaus vystymosi, kūrybingumo kompetencijoms, informacinių technologijų ir STEAM elementams ikimokyklinio ir priešmokyklinio ugdymo srityse diegti, juos išbandyti ir įdiegti. Šiam uždaviniui pasiekti planuojama parengti, išbandyti ir išleisti 2 ikimokyklinio ugdymo ir 2 priešmokyklinio ugdymo metodinės medžiagos rinkinius pedagogams. Rinkiniai bus parengti vadovaujantis šiuolaikiniu požiūriu į vaiką ir jo mokymąsi, amžiaus tarpsnio ypatumus ir į tai, kad ikimokyklinio ir priešmokyklinio amžiaus vaikai geriausiai mokosi ir juos supantį pasaulį pažįsta patys būdami aktyvūs ir praktiškai bandydami, tyrinėdami, eksperimentuodami, kurdami ir spręsdami problemas. Projekto rezultatai: 1. Parengti, išbandyti ir išleisti 2 ikimokyklinio ugdymo metodinės medžiagos rinkiniai (kiekvieno po 4000 egz.) ikimokyklinio ugdymo programai diegti. 2. Parengti, išbandyti ir išleisti 2 priešmokyklinio ugdymo metodinės medžiagos rinkiniai (kiekvieno po 1300 egz.) priešmokyklinio ugdymo programai diegti. 3. Apmokyti 285 ikimok. ugdymo auklėtojai ir/ar švietimo įstaigų, vykdančių ikimok. ir/ar priešmok. ugd. prog., direktoriai ir/ar dir. pavaduotojai ugdymui. 4. Apmokyta 190 priešmok. ugdymo pedagogų ir/ar švietimo įstaigų, vykdančių ikimok. ir/ar priešmok. ugd. prog., direktoriai ir/ar direktorių pav. ugd.


Tradicinė religinė bendruomenė ar bendrija

Projektu "Kompleksinės pagalbos teikimas teistiems ir iš įkalinimo įstaigų išėjusiems asmenims, siekiant sėkmingos jų integracijos į visuomenę" siekiama teikiant kompleksinę pagalbą, prisidėti prie teistų ir iš įkalinimo įstaigų išėjusių asmenų sėkmingos integracijos į visuomenę.
Šiam tikslui įgyvendinti numatyti du uždaviniai:
1. Paruošti tikslinės grupės narius išėjimui iš įkalinimo įstaigos;
2. Suteikti išėjusiems iš įkalinimo įstaigų asmenims reikalingą pagalbą integruojantis į visuomenę
Šį projektą kokybiškai įgyvendinti pakaks 24 mėnesių - 12 mėnesių skiriant veikloms įkalinimo įstaigoje ir 12 mėnesių skiriant veikloms su išėjusiais į laisvę asmenimis.  Projekto veiklose dalyvaus ne mažiau 50 asmenų. Parengimo laisvei konsultacijas gaus ne mažiau kaip 35 kalintys asmenys, kuriems iki bausmės pabaigos likę ne daugiau nei 24 mėnesiai. Ne mažiau 15 išėjusių iš įkalinimo įstaigų asmenų Laikinųjų namų gyventojų) gaus atvejo vadybos metodu grįstas paslaugas.


Lietaus vandens surinkimo, valymo ir nuotekų bei drenažo sistemų projektavimas, diegimas ir renovavimas

Uždaroji akcinė bendrovė "PANEVĖŽIO GATVĖS"

Projekto esmė: įgyvendinant Projektą, bus sumažinta užtvindymo paviršinėmis nuotekomis rizika ir neigiamas poveikis aplinkai bei ekonomikai. Projekto tikslas: sumažinti užtvindymo paviršinėmis nuotekomis riziką ir neigiamą poveikį aplinkai bei ekonomikai Panevėžio mieste. Numatoma inventorizuoti paviršinių nuotekų infrastruktūrą, įrengti ir rekonstruoti paviršinių nuotekų surinkimo tinklus ir kitą susijusią infrastruktūrą. Bus įgyvendinamos projekto veiklos: miesto paviršinių nuotekų tinklų ir kitos infrastruktūros skirtos užtvindymo rizikos mažinimui, rekonstrukcija ir nauja statyba; miestų paviršinių nuotekų tvarkymo sistemų inventorizacija. Šiomis veiklomis siekiama rezultatų: minimizuoti neigiamas klimato kaitos pasekmes ir mažinti ekosistemų ir šalies ūkio pažeidžiamumą, bus įgyvendinamos priemonės, švelninančios potvynių, gausių lietų ir kitų gamtos stichijų neigiamą poveikį aplinkai ir infrastruktūrai, ekonominei veiklai, žmonių sveikatai ir gyvybei.


Paviršinių nuotekų tinklų statyba ir rekonstravimas Ukmergės mieste

Uždaroji akcinė bendrovė "UKMERGĖS VANDENYS"

Bus įgyvendintos šios projekto veiklos: • Paviršinių nuotekų tinklų statyba Vasario 16-osios g;• Paviršinių nuotekų tinklų statyba Deltuvos g;• Paviršinių nuotekų tinklų statyba A. Smetonos g; • Paviršinių nuotekų tinklų statyba Paupio g;• Paviršinių nuotekų tinklų statyba Vilniaus g. ir Koklių Fabriko g.;• Paviršinių nuotekų valymo ir apskaitos įrenginių statyba Vasario 16-osios g.• Paviršinių nuotekų tinklų statyba Gruodžio 17 -osios g.;• Paviršinių nuotekų tinklų statyba Linų g.;• Paviršinių nuotekų tinklų statyba Malkų g.;• Paviršinių nuotekų tinklų statyba Alyvų g.;• Paviršinių nuotekų tinklų statyba Vilties g.;• Paviršinių nuotekų tinklų statyba Dirvonų skg.;• Paviršinių nuotekų tinklų statyba Dirvonų g.;• Paviršinių nuotekų tinklų statyba Anykščių g.;• Paviršinių nuotekų tinklų statyba Mindaugo g.;• Paviršinių nuotekų tinklų statyba P. Cvirkos g.;• Paviršinių nuotekų tinklų statyba Tvenkinių g.• Paviršinių nuotekų tinklų statyba Jogailos g.;•Paviršinių nuotekų tinklų statyba kvartale prie Deltuvos g.ir Žiedo g. Šiomis veiklomis siekiama naujai  pakloti paviršinių nuotekų tinklus, kurie surinks paviršines nuotekas nuo apie 75,75 ha teritorijos ploto ir pastatyti paviršinių nuotekų valymo įrenginius – 1 vnt., kurie išvalys 290 l/s į paviršinius vandens telkinius patenkančių paviršinių nuotekų. Taip stiprių liūčių metu bus surinktos paviršinės nuotekos ir išvengta miesto gatvių ir gyventojų sklypų užtvindymo.


Vilniaus apskrities A. Mickevičiaus viešosios bibliotekos pastatų Vilniuje, Trakų g. 10 ir 12, modernizavimas

Vilniaus apskrities Adomo Mickevičiaus viešoji biblioteka

Siekiant pagerinti bibliotekos teikiamų paslaugų kokybę, prieinamumą ir padidinti jų įvairovę, taip išlaikant esamus ir skatinant papildomus lankytojų srautus, planuojama atnaujinti Vilniaus apskrities Adomo Mickevičiaus viešosios bibliotekos infrastruktūrą ir įgyvendinti šias veiklas: užbaigti bibliotekos pastatų, esančių Trakų g. 10 ir Trakų g. 12, Vilniuje, rekonstrukciją, įsigyti bibliotekos veiklai reikalingą įrangą bei baldus. Įgyvendinus projekto veiklas bus sukurtos ir moderniai įrengtos naujos erdvės, kurios skirtos mokymuisi, susitikimams, pagerinta bibliotekos teikiamų paslaugų kokybė, prieinamumas, padidinta jų įvairovė. Taip pat planuojama, kad projekto įgyvendinimo metu bus įsigyta šiuolaikinius poreikius atitinkanti konferencijų įranga bei renginių organizavimui skirti baldai. Rekonstravus objektą dalis bibliotekos patalpų taps laisvalaikio praleidimo erdvėmis, bus teikiamos papildomos paslaugos, bibliotekoje pradės veikti skaitykla-kavinė. Biblioteka planuoja sukurti bibliotekininkams palankią mokymuisi aplinką, kurioje bus ne tik išmaniosios auditorijos, bet ir tinkama bazė ilgesnės trukmės mokymams organizuoti. Po projekto įgyvendinimo planuojama per metus sulaukti apie 54 tūkstančius papildomų lankytojų.


Elektros energijos iš atsinaujinančių išteklių gamybos įrenginių įrengimas panaudojant Ateities ekonomikos DNR plano lėšas

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - mažų iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas vartojimo vietoje, geografiškai nutolusiose nuo elektros vartojimo vietose bei elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį namų ūkių išlaidų, patirtų įsirengiant saulės šviesos elektrinę savo elektros energijos poreikiams tenkinti. Socialinė-ekonominė nauda, kurios tikimasi įgyvendinus Projektą: įrengta virš 17600 saulės šviesos energijos elektrinių (viso apie 142 MW instaliuotos galios), kas leistų kasmet po Projekto pabaigos vidutiniškai sutaupyti apie 85.200 tūkst. tonų CO2. Elektros gamybos iš taršaus kuro sumažėjimas ten, kur ji yra gaminama, sąlygos geresnę gyventojų sveikatą.


Socialinių inovacijų lyderiai Tauragės apskrityje

Tauragės apskrityje gana žemas socialinis ekonominis lygis, daug socialinės rizikos, nepasiturinčių gyventojų, gana lėtai besivystantis NVO ir labai mažų įmonių žmogiškasis kapitalas. Dėl šių priežasčių vangiai stiprėja NVO ir smulkaus verslo institucinis pajėgumas, lyderių augimas, iniciatyvos vykdyti veiklas, prisiimti atsakomybę už visuomenės problemas, imtis jų sprendimo.  Todėl reikalinga imtis veiksmų, siekiančių paskatinti socialinio verslo kūrimąsi ir plėtrą. Projekto tikslas - paskatinti socialinio verslo kūrimąsi ir plėtrą Tauragės apskrityje. Projekto veiklos: socialinio verslo pradžios paskatos, socialinio verslo kūrimosi skatinimas. Veikla, skirta galutinių naudos gavėjų socialinio verslo pradžios paskatoms: Tauragės apskrityje numatoma, kad bus ne mažiau 14 galutinių naudos gavėjų, kurie pasinaudos socialinio verslo pradžios, kūrimosi ir plėtros paskatomis ir pradės vykdyti socialinius verslus, kuriais bus teikiamos paslaugos ir (arba) prekės, padėsiančios spręsti konkrečią socialinę problemą. Ši veikla - galutinio naudos gavėjo socialiniam verslui vystyti reikalingos įrangos, įrenginių įsigijimas. Socialinio verslo kūrimosi skatinimas. Ši veikla apima pareiškėjo veiklas: naujų socialinių verslų paieška, socialinio verslo populiarinimas, viešinimas ir kt. susijusios veiklos, siekiant įgyvendinti projekto tikslą- surasti socialinio verslo lyderius ir juos paskatinti veikti, spręsti socialines problemas.Manome, kad šis projektas neš labai didelę naudą, nes atneš gyvus socialinio verslo pavyzdžius į gana ekonomiškai stagnuojantį regioną, atneš naujo požiūrio į problemų sprendimą Tauragės apskrityje. Per projekto laikotarpį numatyta, kad bus sukurta ne mažiau 14 socialinių verslų Tauragės apskrityje, sprendžiančių bendruomenei reikšmingas socialines  problemas. Projekto trukmė- 24 mėnesiai.


Lietuvos gamtos ir kultūros paveldo objektų(išteklių) pristatymas tikslinėms atvykstamojo turizmo rinkoms

Projekto tikslas - skatinti atvykstamąjį turizmą ir propaguoti atsakingą turizmą, vykdant gamtos ir kultūros objektų ir nacionalinių turizmo maršrutų, trasų, kultūros kelių rinkodarą tikslinėse Jungtinės Karalystės ir Vokietijos rinkose.Projekto įgyvendinamos veiklos:1. Kompleksinių turizmo rinkodaros priemonių Vokietijoje ir Jungtinėje Karalystėje įgyvendinimas, pristatant ir populiarinant nacionalinius turizmo maršrutus, trasas, kultūros kelius ir prioritetinius turizmo produktus, apimančius kultūros ir gamtos paveldo objektus, didinant jų žinomumą ir lankomumą;2. Pažintinių turų Lietuvoje Vokietijos ir Jungtinės Karalystės žurnalistams ir turizmo specialistams organizavimas, pristatant ir populiarinant nacionalinius turizmo maršrutus, trasas, kultūros kelius, gamtos ir kultūros paveldo objektus, didinant jų žinomumą ir lankomumą;3. Parengti ir išplatinti reklaminį straipsnį Jungtinėje Karalystėje, pristatant Lietuvos kultūros paveldo - UNESCO objektus, didinant jų žinomumą ir lankomumą, bei prisidedant prie tarpkultūrinio supratimo ir tolerancijos;4. Dalyvavimo tarptautinėse turizmo parodose Vokietijoje organizavimas, pristatant ir populiarinant nacionalinius turizmo maršrutus, trasas, kultūros kelius ir prioritetinius turizmo produktus, apimančius kultūros ir gamtos paveldo objektus, didinant jų žinomumą ir lankomumą.Siekiama įgyvendinti 16 kompleksinių priemonių, parengti ir išleisti 1 reklaminį straipsnį, ne mažiau kaip 4 pažintinių turų serijos žurnalistams ir turizmo specialistams bei 3 parodos. Taip pat bus siekiamas ne mažesnis kaip 5 proc.  elektroninės rinkodaros priemonių unikalių vartotojų skaičiaus pokytis (2015 m. bendrai Vokietijos ir Jungtinės Karalystės rinkos soc. tinklai turėjo 4.058 sekėjus )augimas per 1 metus nuo projekto veiklų įgyvendinimo pradžios.


Ugdymo veiklos kokybės gerinimas Plutiškių gimnazijoje

Projekto tikslas - pagerinti Plutiškių gimnazijos ugdymo kokybę, modernizuojant įstaigos edukacines erdves. Projekto įgyvendinimo metu atliekant remonto darbus ir įsigyjant modernią įrangą bus atnaujinamos gimnazijos erdvės: technologijų kabinetas, netradicinių pamokų kabinetas, koridorius-laiptinė bei suformuota atskira erdvė specializuotai veiklai, atnaujinant aktų-sporto salę su treniruoklių patalpa. Atnaujintos erdvės taps nevaržančiomis, atviromis, komfortiškomis, estetiškomis, funkcionaliomis, esant poreikiui lengvai pertvarkomis edukacinėmis erdvėmis ir sudarys galimybes kūrybiškumui lavinti, pritaikyti patalpas sceninio meno veikloms, peržiūroms, sportinėms ir kultūrinėms veikloms.


Finansinės priemonės „Verslumo skatinimas 2014–2020“ paskolos gavėjo darbuotojo (-ų) darbo užmokesčio išlaidų dalies kompensavimas

Papildomos finansinės paskatos (darbo užmokesčio išlaidų dalies kompensavimas) paskolų pagal finansinę priemonę „Verslumo skatinimas 2014–2020“ gavėjams, siekiant palengvinti jų įsitvirtinimą rinkoje pradinėje savarankiškos veiklos stadijoje ir paskatinti kurti naujas darbo vietas bei išlaikyti esamas


Sveikatos priežiūros paslaugų prieinamumo gerinimas neįgaliesiems VšĮ Kaišiadorių ligoninėje

Projekto tikslas - pagerinti fizinį VšĮ Kaišiadorių ligoninėje teikiamų sveikatos priežiūros paslaugų prieinamumą neįgaliesiems. Projekto įgyvendinimo metu planuojamas 2 liftų ir 2 lauko durų keitimas projekto vykdytojo patalpose, esančiose adresu Beržyno g. 27, Kaišiadorys.Projekto tikslinė grupė - Kaišiadorių rajono gyventojai, turintys įvairią negalią. Įgyvendinus projektą bus patenkinti šios tikslinės grupės poreikiai gauti fiziškai prieinamas sveikatos priežiūros paslaugas.Įgyvendinus numatomas veiklas, tikimasi pagerinti teikiamų sveikatos priežiūros paslaugų prieinamumą judėjimo ir kitą negalią turintiems pacientams, tokiu būdu prisidedant prie sveikatos netolygumų mažinimo Lietuvoje.


eLABa plėtra diegiant kompiuterių debesijos technologijas

Lietuvos akademinė elektroninė biblioteka - eLABa - yra Lietuvos mokslo ir studijų elektroninių dokumentų informacinė sistema, veikianti kaip nacionalinė atviros prieigos talpykla. eLABa tikslas – informacinių technologijų priemonėmis centralizuotai tvarkyti mokslinių tyrimų ir eksperimentinei plėtrai (toliau – MTEP) ir studijoms reikiamus dokumentus, Lietuvos mokslo ir studijų sistemos dalyvių mokslinės veiklos rezultatus. Čia kaupiama ir nuolatos saugojama bei vartotojams pateikiama šalies mokslo ir studijų produkcija. eLABa prieinamumas, tolimesnė plėtra ir vystymasis tiesiogiai priklauso nuo turimos IT infrastruktūros techninių galimybių. Šiuo metu eLABa informacinė sistema veikia VU ir KTU duomenų centruose, kurių infrastruktūra ir pasenusi įranga ne tik riboja eLABa galimybes didinti paslaugų prieinamumą ir efektyvumą, bet ir tuo pačiu kelia grėsmę duomenų saugumui. Didėjant duomenų bazėms ir įrašų skaičiui, vis sunkiau užtikrinti efektyvų paslaugų (pvz., įkėlimas ir tvarkymas, ataskaitų formulavimas ir kt.) teikimą, ilgėja darbo laikas, sugaištas elementarioms operacijoms, didėja duomenų praradimo rizika. Vadovaujantis šiuolaikinėmis kompiuterių debesijos technologijomis ir Lietuvos bei užsienio specialistų patirtimi, sukuriama naujovišką eLABa aukšto prieinamumo (angl. high-availability) klasterį (toliau – eLABa HA klasteris), veikiantį dvejuose eLABa techniniuose centruose (KTU ir VU). Šiame klasteryje veiks Metaduomenų, Elektroninių objektų ilgalaikio saugojimo, Dokumentų sutapties nustatymo, Statistikos ir ataskaitų formavimo ir Administravimo posistemių ir jų duomenų bazių atitinkamos pirminės ir antrinės instaliacijos. Šiuo projektu planuojama įsigyti visą reikalingą techninę ir programinę įrangą. Šiuolaikiška ir moderni IT infrastruktūra sudarys prielaidas patikimesniam ir našesniam eLABa informacinės sistemos veikimui.


Preparato, skirto natūralių ir polimerinių audinių ir pluoštų apdorojimui, suteikiant jiems viricidines savybes, ir jo naudojimo protokolo, sukūrimas

Uždaroji akcinė bendrovė inovacinė firma "MKDS"

Pasaulinė Covid 19 pandemija ir jos atnešti nuostoliai atskleidė, kad nei Lietuvos, nei pasaulio sveikatos apsaugos sistema nėra pasirengusi tokiems iššūkiams. Šiuo projektu UAB Inovacinė firma MKDS siekia spręsti pasaulines sveikatos apsaugos problemas ir prisidėti prie visuomenės saugumo pandemijos metu. Projekto metu planuojama sukurti inovatyvų preparatą, kuris išplės savaiminio dezinfekavimo paviršių naudojimo diapazoną, pritaikant jį natūralių ir polimerinių pluoštų, stiklo, keramikos paviršių apdorojimui bei suteikiant paviršiams ilgalaikes antibakterines, fungicidines bei viricidines savybes. Projekto rezultatas – inovatyvus  preparatas, skirtas įvairios kilmės paviršių apdorojimui ir jo naudojimo protokolas.Didžiausia nauda vartotojams ir bendrai sveikatos apsaugos sistemai – naujojo preparato aktyvumas koronavirusams. Šiuo preparatu apdoroti paviršiai ir priemonės padės apsisaugoti nuo viruso perdavimo ir plitimo, kadangi preparatas gali būti įterptas į įvairios kilmės medžiagas bei padengti įvairius paviršius, ši savybė labai praplečia apsaugos priemones ir naudojimo sritis. Preparato pritaikymas labai platus – jis gali būti taikomas ne tik gydymo įstaigose, bet ir buityje, juo apdorotos priemonės (apranga, veido kaukės, pirštinės) gali būti skirtos ne tik medikams, bet taip pat platinamos prekybos tinkluose ir prieinamos visuomenei, kas labai padidintų visuomenės saugumą pandemijų metu. Labai svarbi savybė - ilgalaikis savaime dezinfekuojantis poveikis, nes šių priemonių nereikia papildomai dezinfekuoti ar kitaip apdoroti, sumažėja sąnaudos, prailginamas naudojimo laikas.


MTEP projektas preparato su fosforo rūgštimi, skirto žemės ūkio kultūrų pagrindinių ligų kontrolei ir mitybai optimizuoti,sukūrimui

UAB „Agrobioresursai“ veiklos tikslas – biocheminiai ir agrobiologiniai tyrimai siekiant sukurti ir į rinką pateikti naujus inovatyvius produktus. MTEP projektas apimsmokslinių tyrimų ir eksperimentinės plėtros veiklas bei laboratorinės infrastruktūros sukūrimą preparato kompleksinių trivalenčio fosforo junginių ir dvivalenčių beitrivalenčių metalų katijonų pagrindu sukūrimui. Šiais laikais agrarinis mokslas neužsiima iškart dviejų klausimų - t. y., augalų sergamumo lygio reguliavimo ir jųpilnavertės mitybos - sprendimu vienu metu. Šiandieninės garsiausių chemijos įmonių preparatų, skirtų apsaugoti augalus, receptūros padeda apsaugoti augalus nuotam tikros ligos ir nėra universalios. MTEP projekto metu planuojamas sukurti preparatas skirsis nuo esančių tarptautinėje rinkoje tuo, kad jame bus dvivalenčių irtrivalenčių metalų katijonų, kurie ne tik reguliuos augalų ligas, bet ir dalyvaus fermentų sintezėje. Inovatyvi koncepcija tuo pat metu reguliuoti ir kontroliuoti augalųligas ir sustiprinti augalų mitybos fermentacinius procesus katalizinių mikroelementų savybių dėka leidžia teigti apie kuriamo preparato inovatyvumą ir jo patentinessavybes. Projektas atitinka prioritetinės mokslinių tyrimų ir eksperimentinės (socialinės, kulturinės) plėtros ir inovacijų raidos (sumanios specializacijos)krypties ,,Agroinovacijos ir maisto technologijos“ prioriteto ,,Tvarūs agrobiologiniai ištekliai ir saugesnis maistas“ teminį specifiškumą „20.3. tirti ir kurti pažangiaskenksmingų organizmų kontrolės ir augalų mitybos sistemas; 20.4. tirti ir kurti inovatyvias, technologinėmis, aplinkosauginėmis ir logistinėmis savybėmispasižyminčias veiksmingas trąšas arba jų komponentus, biologinius preparatus, užtikrinančius tvarią aplinką“


Maisto instituto ir cheminės technologijos fakulteto infrastruktūros atnaujinimas

Projekto tikslas – užtikrinti Kauno technologijos universiteto (toliau - KTU) turimos ir naujai kuriamos aukšto tarptautinio lygio mokslinių tyrimų, eksperimentinės plėtros ir inovacijų reikmėms reikalingos infrastruktūros bei žmogiškojo kapitalo efektyvų panaudojimą, integruojant Maisto instituto infrastruktūrą į Cheminės technologijos fakultetą.  Maisto instituto infrastruktūros perkėlimas į naujas patalpas yra reikalingas sudarant palankias darbo sąlygas vystyti bendras mokslo tematikas su Maisto mokslo ir technologijų, Sintetinės chemijos, Medžiagų mokslo, Ultragarso, Aplinkos inžinerijos ir kt. padalinių mokslo grupėmis. Maisto instituto ir Cheminės technologijos fakulteto įkurdinimas vienoje vietoje sukurs fizines bei intelektines galimybes maisto mokslo srities stiprinimui bei kompetencijų plėtojimui. Tokiu būdu bus vystomi ne tik sritiniai, bet ir tarpsritiniai maisto sistemų tyrimai, orientuoti į sveikatai palankių, personalizuotos mitybos produktų kūrimą.Įgyvendinus projekto veiklas (atlikus pastato Radvilėnų pl. 19, Kaunas A ir C korpusų patalpų remontą ir įsigijus planuojamą įrangą, baldus) bus sukurtas efektyviai veikiantis maisto, biotechnologijos ir cheminės inžinerijos tyrimų centras, aprūpintas moderniausia technologine bei analizės įranga, su kuria dirbs aukščiausios kvalifikacijos mokslininkai bei technologai, vykdantys tarptautinio lygmens MTEP darbus, būtinus nacionalinės maisto pramonės konkurencingumo didinimui ir darniai plėtra. Vienoje vietoje bus sukoncentruota maisto mokslo, inžinerijos, technologijos, maisto grandinių saugumo, maisto kokybės analizės ir maisto biopasisavinamumo tyrimų įranga, skirta modeliuoti, optimizuoti ir tirti maisto produktų sudėties/atitikties, darniųjų priemonių gamybos ir produkto laikymo procesus, kurti inovatyvius produktus ir perdirbimo procesus. Bus sudarytos optimalios sąlygos maksimaliai išnaudoti sukauptą žmogiškąjį potencialą.

mišrus PVM, kurį galima kompensuoti iš valstybės biudžeto finansų ministro nustatyta tvarka


Šilumos tiekimo tinklų nuo ŠK-92101 iki ŠK-92105 rekonstravimas

Akcinė bendrovė "VILNIAUS ŠILUMOS TINKLAI"

Projektas orientuotas į Vilniuas miesto šilumos energijos vartotojus. Projekto tikslinė grupė yra visi AB „Vilniaus šilumos tinklai“ klientai. Projekto metu numatoma rekonstruoti šilumos tiekimo tinklų nuo ŠK-92101 iki ŠK-92105  ruožą. Įgyvendinus Projektą bus rekonstruota ~704 m šilumos tinklų, kas leis padidinti šilumos tiekimo patikimumą 16198 vartotojų ir sumažinti šilumos nuostolius ~377,26 MWh/metus. Šilumos energijos nuostolių pasikeitimas mažins ŠESD emisijas (~128,27 t/metus).


Bendruomeninių vaikų globos namų ir vaikų dienos centrų tinklo plėtra Anykščių rajono savivaldybėje

Anykščių rajono savivaldybės administracija

Projekto tikslas – sudaryti sąlygas likusiems be tėvų globos vaikams augti bendruomeniniuose vaikų globos namuose (BVGN) ir plėsti vaikų dienos centrų (VDC) tinklą Anykščių rajono savivaldybėje. Projektu įgyvendinamos veiklos –  gyvenamųjų namų įsigijimas BVGN tinklo plėtrai ir naujų VDC steigimas, kurios užtikrins palankias sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų išplečiant BVGN ir VDC tinklą Anykščių rajono savivaldybėje. Projekto lėšomis bus įsigyti du gyvenamieji namai, kurie bus pritaikyti BVGN veiklai, kad likę be tėvų globos vaikai galėtų augti šeimos modeliui artimoje aplinkoje. Šiuo metu jau įsigytame name gyvena 6 vaikai, o planuojamame įsigyti - numatoma apgyvendinti 8 vaikus. Įgyvendinant šeimos problemų sprendimo prevencines priemones, bus plečiamas VDC tinklas bei didinamas jų prieinamumas - naujiems lankytojams bus pritaikomos naujos erdvės, kuriomis naudosis 15-20 vaikų.


Darnaus judumo priemonių diegimas Jonavos mieste

Jonavos rajono savivaldybės administracija

Dalyje Jonavos miesto vietų visiškai nėra viešojo transporto sustojimo stotelių arba jos neatitinka gyventojų ir miesto svečių poreikių, dalyje jų nėra autobusų maršrutų tvarkaraščių, dėl to ypač miesto svečiams, sunku pasirinkti reikiamą autobusų maršrutą. Jonavos mieste važinėjantys autobusai yra senų metų gamybos, juose nėra specialiųjų poreikių turintiems žmonėms būtinų informavimo priemonių – nėra  ekranų, garsinių pranešimų sistemų. Mieste esančių pėsčiųjų takų būklė nebeatitinka šiandieninių poreikių, jie nepritaikyti patogiam specialiųjų poreikių turinčių žmonių eismui. Esamų pėsčiųjų takų danga sena, sulūžinėjusi, įgriuvusi, trūksta žymėjimų, vedimo paviršių ir kitų būtinų priemonių. Mieste nepakankamai išvystyta dviračių transporto infrastruktūra: nėra stoginių, garažų (saugyklų) dviračių saugojimui. Šio projekto veiklomis planuojama spręsti esamas problemas, įdiegiant 5 darnaus judumo priemones ir 2 intelektines transporto sistemas: 1) informacinių švieslenčių miesto stotelėse įrengimas, kartu įsigyjant reikiamą įrangą švieslenčių veikimui užtikrinti ir autobusų GPS padėties nustatymo bei perdavimo įrenginius, paruošiant infrastruktūrą švieslenčių pajungimui, atstatant aplinkos gerbūvį švieslenčių įrengimo vietoje; 2) informacinių priemonių, pritaikytų asmenims su klausos ir regos negalia, įrengimas autobusuose; 3) esamų viešojo transporto stotelių pertvarkymas ir naujų įrengimas bei įvažų prie autobusų stotelių įrengimas; 4) dviračių/pėsčiųjų tako tarp Žeimių tako g. ir Kosmonautų g. bei prie Kosmonautų g. 9 namo Jonavoje kapitalinis remontas, pritaikant specialiųjų poreikių turinčių žmonių eismui; 5) tako nuo P. Vaičiūno g. iki Chemikų g. Jonavoje kapitalinis remontas, pritaikant specialiųjų poreikių turinčių žmonių eismui; 6) dviračių stoginių įrengimas; 7) dviračių saugyklų (garažų), skirtų dviračių saugojimui, įrengimas.


Didelio našumo fermentų aktyvumo nustatymo technologijos galutinės versijos sukūrimas ir išbandymas

Biokatalizatoriai, arba fermentai yra itin efektyvus būdas katalizuoti chemines reakcijas ir, palyginus su tradiciniais cheminiais metalo-katalizatoriais yra ypač ekonomiški ir ekologiški, todėl cheminės sintezės (ypač farmacijos) industrijoje jų paklausa yra itin didelė. Vienok, tokių biomolekulių pasiūla nėra didelė, nes daugeliui cheminių reakcijų, kurias gali spartinti tradiciniai katalizatoriai, biokatalizatorių analogai nėra žinomi. Tam, kad būtų galima sukurti naujus fermentus, reikia itin gerai išmanyti kaip šių biomolekulių aminorūgščių seka priklauso nuo jų funkcijos. Nors šiuos atsakymus mums gali pateikti dirbtinio intelekto algoritmai, šie reikalauja itin daug pradinės informacijos – eksperimentinių duomenų, nurodančių fermento aktyvumo ir jo aminorūgščių sekos ryšį. Deja ši problema vis dar neišspręsta – šiuo metu egzistuojantys metodai neleidžia greitai eksperimentiškai patikrinti didelio kiekio (šimtų milijonų ar milijardų) unikalių fermentų variantų, tam, kad pasitelkiant šią informaciją, būtų galima kurti naujas katalizines biomolekules. 2018 metais Vilniaus universiteto ir kompanijos „Applied Synbio“ pateikta patentinė pareiška išsprendžia šią problemą aprašydama naujos kartos mikroskysčiais paremtą biotechnologinį metodą „Katalizinių biomolekulių aktyvumo įrašymas į DNR seką“, kuris skirtas vykdyti milijonų fermentų variantų analizę vienu metu, ir tvarkingai pateikti šią informaciją tolesniam naudojimui. Ši technologija atveria duris į daug greitesnį sudėtingų fermentų veikimo supratimą bei lengvesnį naujas reakcijas katalizuojančių fermentų sukūrimą. Šio projekto tikslas yra išbandyti galutinę technologijos versiją – bioinformatinių metodų pagalba sukurti fermentų biblioteką bei analizuoti eksperimentinius duomenis pasitelkiant dirbtinio intelekto algoritmus siekiant rasti ryšius tarp fermento sekos pakitimų ir funkcijos. Pasibaigus projektui technologija bus paruošta pradėti ją pilnai naudoti komercijoje.


UAB "Novameta" produktyvumo didinimas diegiant didelio poveikio technologijas

UAB „Novameta” - nerūdijančio plieno įrangos profesionalioms virtuvėms gamykla. Pagrindinė produkcijos dalis skirta profesionalioms virtuvėms, maisto prekių parduotuvėms ir prekybiniams tinklams. Įmonė įsikūrė 2002 m., šiuo metu įmonėje dirba virš 130 darbuotojų, gamybiniai plotai viršija 3700 m2 ir nuolat auga. Pramoninių virtuvių verslo sektoriuje susiklosčiusiai situacijai, kai siekiama kuo efektyviau išnaudoti profesionalioms virtuvėms skirtus įrengimus, rinkai planuojama pasiūlyti naujus produktus su modernesnėmis savybėmis. Projekto metu bus diegiama pažangi gamybos technologija, kuri sudarys sąlygas padidinti gaminamos produkcijos pagaminimo greitį, sumažinti išlaidas ar medžiagų suvartojimą, taip pat gerins veiklos tikslumą bei sumažins atliekų kiekį gamyboje. Projekto įgyvendinimo metu planuojama įsigyti DPT įrangą, priskiriamą pažangioms gamybos sistemoms (robotikai) ir fotonikai: kombinuotą lazerinį pramušimo presą, autonomines lankstymo stakles, 5 lazerines suvirinimo stakles bei lenkimo stakles su robotu ir integruotu šlifavimo įrenginiu.Įdiegusi DPT UAB „Novameta“ planuoja pradėti gaminti naujos kartos baro stalus, kurie bus pranašesni už Lietuvos rinkoje esančius tuo, kad bus su užapvalintu įgilinimu kampuose (be suvirinimo siūlių), kas įgalins šiuos produktus atitikti aukštesnį produkto higienos lygį, nei dabar rinkoje esančių.   Naujai sukurti gaminiai bus ergonomiškesni dėl sumažintų aštrių briaunų tikimybės, detalės galės būti sudėtingesnių formų, kas leis sumažinti sujungimus bei nesandarumo riziką.


Darnaus  judumo priemonių diegimas Tauragės mieste

Tauragės rajono savivaldybės administracija

Projekto tikslas – kurti subalansuotas, efektyvių išteklių ir šiuolaikinių technologijų naudojimu grindžiamas darnaus judumo sistemas mieste. Projekto įgyvendinimo metu numatomos veiklos: elektroninės viešojo transporto keleivių informavimo sistemos įdiegimas, dviračių stovėjimo vietų įrengimas prie vaikų ugdymo įstaigų, dviračių saugyklų įrengimas prie daugiabučių gyvenamųjų namų, dviračių viešų saugyklų įrengimas centrinėje miesto dalyje.


Klaipėdos miesto bendrojo plano kraštovaizdžio dalies keitimas ir Melnragės parko įrengimas

Klaipėdos miesto savivaldybės administracija

Projekto metu įgyvendinamos šios veiklos:1. Kraštovaizdžio ir gamtinio karkaso sprendinių koregavimas arba keitimas savivaldybės bendrajame plane - įgyvendinant projektą bus pakeista Klaipėdos miesto bendrojo plano kraštovaizdžio dalis. Bus užtikrinta kraštovaizdžio planavimo kokybė, sudarytos sąlygas išsaugoti vietinio lygmens kraštovaizdžio arealus, jų estetines vertybes, funkcijas, leista atkurti svarbias ekologiniu ar istoriniu požiūriu kraštovaizdžio vertybes, apleistus kraštovaizdžio kompleksus ir kt. 2. Kraštovaizdžio formavimas ir ekologinės būklės gerinimas gamtinio karkaso teritorijoje - bus įrengtas Melnragės parkas ir sutvarkyta gretima teritorija tarp Nėgių ir Vėtros gatvių. Bendras numatomos tvarkyti atskirųjų želdynų teritorijos plotas - apie 9 ha. Projektu siekiama išsaugoti teritorijoje esančias vertingas ekosistemas, stiprinti apsaugines ekologines funkcijas ir kartu sudaryti sąlygas visuomenei naudoti šią, su pajūrio paplūdimiu besiribojančią, teritoriją rekreacijos poreikiams ir pažinti vietovės gamtines, kultūrines vertybes.


Neregių ir silpnaregių informavimo sistema (NSIS)

Savivaldybės įmonė "SUSISIEKIMO PASLAUGOS"

Projektu siekiama sudaryti galimybę žmonėms su regos negalia viešuoju transportu judėti visiškai savarankiškai. Projekto metu sukurta technologija - neregių ir silpnaregių informavimo sistema (NSIS) – leis net ir visiškai nematančiam asmeniui identifikuoti sustojime sustojusio viešojo transporto priemonės maršruto numerį. Sistemos esmė – neregio turimos įrangos (pvz., išmaniojo įrenginio programėlės) interaktyvumas su debesų kompiuterija ir/arba viešojo transporto priemonėje sumontuota įranga. Projektas vykdomas be partnerių. Bus įgyvendintos trys veiklos: NSIS įrenginio koncepcijos sukūrimas, NSIS maketo/prototipo sukūrimas ir bandomosios techninės įrangos partijos gamyba. Įsigytų inovatyviųjų produktų naudotojai – Vilniaus miesto viešuoju transportu besinaudojantys neregiai ir silpnaregiai (apie 1500 - Vilniuje, iš viso Lietuvoje – apie 19000 asmenų).


Socialinio būsto plėtra Elektrėnų savivaldybėje

Projektu siekiama prisidėti prie Elektrėnų savivaldybės socialinio būsto fondo plėtros. Elektrėnų savivaldybė planuoja atlikti jai priklausančio pastato, Rungos g. 22, Elektrėnuose, pogrupio keitimo į gyvenamosios paskirties (trijų ir daugiau butų (daugiabučiai) pastatai (namai) pastatą, paprastojo remonto darbus bei pirkti socialinius būstus. Projekto įgyvendinimo metu planuojama įrengti 36 butus (dviejų kambarių butus) bei įsigyti 14 socialinių būstų (Elektrėnuose ir Vievyje), iš kurių 4 butai bus pritaikyti asmenims su negalia.Įgyvendinus projektą, Elektrėnų savivaldybės socialinio būsto fondas bus padidintas 50 socialinių būstų.


Gera būti

Projekto tikslas - pasitelkiant savanorystę per sociokultūrines veiklas didinti miesto bendruomenės narių socialinę integraciją, prisidėti prie Utenos miesto vietos plėtros strategijoje numatytų veiklų įgyvendinimo, siekiant Utenos miesto bendruomenės atskirties mažinimo.  Projekto tikslinė grupė – socialinę atskirtį patiriantys asmenys (socialinės rizikos, nepasiturinčių šeimų vaikai, jaunimas ir kiti šeimos nariai) bus įtraukti į nevyriausybinių organizacijų veiklas, bei Utenos bendruomenės gyvenimą. Siekiant didinti socialinės rizikos asmenų įtrauktį į projekto veiklas bus aktyviai įtraukti savanoriai, kurie bus apmokyti ir parengti darbui projekto veiklose. Projekto konsultantas parengs Utenos mieste teikiamų socialinių, kultūrinių paslaugų teikėjų duomenų bazę, pasitelkdamas savanorius projekto tikslinei grupei teiks informavimo ir tarpininkavimo paslaugas. Lygiagrečiai bus vykdomos sociokultūrinės veiklos skirtos tikslinei grupei: šeimų savaitgaliai, vakaronės, išvykos, ugdomi socialiniai įgūdžiai. Pažintinių žygių, vaikų stovyklų metu, plėtojami bendradarbiavimo ir lyderystės gebėjimai. Projekto veiklų įgyvendinime dalyvaus  dvi nevyriausybinės organizacijos (NVO), 200 tikslinės grupės asmenų, bus apmokyta 20 savanorių projekto veiklų vykdymui.


Socialinės priežiūros paslaugos prieinamumo ir kokybės gerinimas Anykščių mieste

Anykščių rajono socialinių paslaugų centras

Projekto tikslas: Prisidėti prie socialinės atskirties Anykščių mieste mažinimo, skatinant socialinių paslaugų plėtrą ir teikiamų socialinių paslaugų kokybės gerinimą.  Projekto įgyvendintos veiklos didins socialinių paslaugų asmens namuose prieinamumą ir kokybę Anykščių miesto gyventojams, sudarys palankias sąlygas asmeniui kuo ilgiau turėti savarankišką, visavertį gyvenimą bendruomenėje ir savo namuose, bei sumažins stacionarios globos poreikį, o šeimos nariams, prižiūrintiems savo artimuosius, padės derinti darbo ir šeimos įsipareigojimus. Projekto metu įsigyta įranga ir darbo priemonės palengvins darbuotojų kasdienybę, susisiekimą su paslaugos gavėjais, bei pasitarnaus jiems pristatant maisto produktus ar kitus pirkinius. Taip padidins socialinės priežiūros paslaugos kokybę, leis ekonomiškiau ir efektyviau planuotis darbo laiko sąnaudas.


Projekto "Tauragės regiono atliekų tvarkymo infrastruktūros plėtra " pareiškėjas - UAB Tauragės regiono atliekų tvarkymo centras, partneriai - Tauragės, Jurbarko, Šilalės rajonų ir Pagėgių savivaldybės. Projekto tikslas - plėtoti komunalinių atliekų rūšiuojamojo surinkimo ir paruošimo naudoti pakartotinai infrastruktūrą, informuoti visuomenę atliekų prevencijos ir tvarkymo klausimais Tauragės regione. Šiam tikslui pasiekti numatytos pagrindinės veiklos: - Konteinerinių aikštelių įrengimas ir konteinerių įsigijimas aikštelėms Tauragės, Jurbarko, Šilalės rajonų ir Pagėgių savivaldybių teritorijose;- didelių gabaritų atliekų surinkimo aikštelių Tauragės, Jurbarko, Šilalės raj. ir Pagėgių savivaldybėse pritaikymas atliekų paruošimui naudoti pakartotinai;- biologinių atliekų konteinerių ir kompostavimo priemonių įsigijimas bei pristatymas Tauragės, Jurbarko, Šilalės raj. ir Pagėgių individualioms valdoms;- visuomenės informavimo priemonių (pagal pridedamą viešinimo priemonių planą) vykdymas. Projekto veiklomis numatytas pasiekti produkto stebėsenos rodiklis "Sukurti/pagerinti atskiro komunalinių atliekų surinkimo pajėgumai" - 5185 tonos/metus.


PRO-KLAS. Lietuvos profesijų klasifikatoriaus naujos redakcijos ir išplėstinės versijos sukūrimas

Siekiant įgyvendinti šalies ekonomikos plėtros politiką ir priimti pagrįstus žmogiškųjų išteklių plėtros ir profesinio mokymo politikos sprendimus, vykdant kvalifikuotų specialistų poreikio vidutinės trukmės prognozavimą ir stebėseną, reikalingas instrumentas, padedantis analizuoti Lietuvos darbo rinką, jos paklausą ir pasiūlą profesinės veiklos kontekste ir gautus duomenis palyginti šalies ir tarptautiniu mastu. Lietuvos profesijų klasifikatorius (LPK) yra Tarptautinio standartinio profesijų klasifikatoriaus (ISCO) nacionalinė versija. Pastaruoju metu sparčiai besiplečiantis LPK naudojimas įvairiose srityse, registruose ir informacinėse sistemose, lemia poreikį parengti naują LPK redakciją ir išplėstinę versiją pagal aktualią darbo rinkos profesinę struktūrą ir atitinkamai pritaikyti klasifikatorių įvairiems tikslams.Siekiant užtikrinti, kad LPK tiksliau atspindėtų šalies darbo rinką, būtina peržiūrėti ir parengti naujus klasifikatoriaus nacionalinio lygmens profesijų kodus, pavadinimus ir aprašus, remiantis išsamiu darbo rinkos profesijų tyrimu, atsižvelgiant į Europos Sąjungos šalyse nusistovėjusią terminų vartoseną, šalies vartotojų praktinius poreikius ir lietuvių kalbos terminų darybos bei bendrinės kalbos taisykles. Nauja LPK redakcija ir išplėstinė versija atspindės realią profesinę situaciją darbo rinkoje bei jos ateities tendencijas, sąlygos darbo vietų klasifikavimo tikslumą, gaunamų statistinių ir administracinių duomenų objektyvumą, padės priimti veiksmingus valdymo sprendimus. Naujas LPK padės naudotojams patogiau taikyti nacionalinio klasifikatoriaus profesijų lygmenį praktinėje veikloje, susijusioje su ieškančiųjų darbo asmenų įdarbinimu, darbuotojų migracija, asmenų profesiniu orientavimu ir profesiniu mokymu, moksliniais tyrimais. Numatomas platesnis klasifikatoriaus profesijų lygmens taikymas administracinių duomenų tvarkymui įmonėse ir profesijų duomenų teikimui valstybės registrams ir informacinėms sistemoms.


PERiodinės struktūros LAzerio Spektro valdymui (PERLAS)

Siekiama plėsti esamą įmonės MTEP infrastruktūrą, sudarant sąlygas lanksčiai formuoti periodines struktūras skaidriose medžiagose. Pagrindinis projekto tikslas - kurti vienos išilginės modos nuolatinės veikos lazerius, kokybiškai pagerinant dabar gaminamų lazerių specifikacijas - išvado galią, centrinio bangos ilgio atsikartojamumą, bei užtikrinant patikimumą darbui realios aplinkos - medicinos įstaigų, maisto apdirbimo pramonės - sąlygas.


Elektros skirstomųjų tinklų modernizavimas ir plėtra diegiant išmaniuosius sprendimus (IV etapas)

Projekto tikslas – padidinti elektros skirstomojo tinklo saugumą ir patikimumą bei užtikrinti nepertraukiamą elektros energijos tiekimą vartotojams. Šiam tikslui įgyvendinti numatytas uždavinys – panaudojant išmaniąsias technologijas modernizuoti transformatorines su priklausiniais. Iš uždavinio kyla viena veikla – transformatorinių su priklausiniais modernizavimas, juose diegiant išmanumo elementus. Projekto poreikį nulėmė šie pagrindiniai veiksniai –  10-6/0,4 kV transformatorių senėjimas, stipriai išaugęs gaminančių vartotojų skaičius, mažai automatizuotas vidutinės įtampos tinklo valdymas, siekis didinti elektros skirstomojo tinklo patikimumą, energetinį efektyvumą, kartu mažinant CO2 ištakų kiekį.Numatomų rekonstruoti objektų būklė skirtinga, tačiau ji nei viename objekte nėra tinkama ir netenkina „šiuolaikinio objekto“ reikalavimų. Modernizuojami objektai yra dviejų tipų: paprasti ir kompleksiniai. Projekto metu visi modernizuojami objektai turės šiuos 3 išmanumus: kontrolinė apskaita,  nuotolinis valdymas, trumpojo jungimo indikatorius.


Mokytis niekada nevėlu

Viešoji įstaiga Daugų technologijos ir verslo mokykla

Dėl augančių reikalavimų kvalifikacijoms ir specialiesiems gebėjimams, pagrindinis ir vidurinis išsilavinimas įsigalėjo kaip minimalus pasiekimų lygis visiems Europos piliečiams. Žmonės, nebaigę bendrojo ugdymo programos, neturintys kvalifikacijos stokoja pagrindinių įgūdžių ir rizikuoja susidurti su rimtomis nuolatinėmis problemomis darbo rinkoje. Anksti palikusieji švietimo sistemą tampa kliūtis šalies ekonominiam augimui ir stabdo gyventojų užimtumo lygio kilimą. Tai trukdo augti darbuotojų produktyvumui ir kompetentingumui, aštrina skurdą ir socialinę atskirtį. Projekto tikslas - sudaryti galimybę suaugusiesiems, nebaigusiems bendrojo ugdymo programos, ją baigti, įgyjant pagrindinį ir vidurinį išsilavinimą atskirai arba kartu su profesine kvalifikacija. Planuojama, kad projekto eigoje bus vykdomas suaugusiųjų mokymas pagal suaugusiųjų pagrindinio ugdymo programos antrąją dalį dešimtoje klasėje kartu su profesinio mokymo programa (16 asmenų), pagal suaugusiųjų vidurinio ugdymo programą dvyliktoje klasėje kartu su profesinio mokymo programa (20 asmenų) ir mokymas pagal vidurinio ugdymo programą 11-12 klasėse (20 asmenų). Mokiniai galės rinktis vieną iš jo interesus labiau atitinkantį mokymosi būdą: nuotolinį arba neakivaizdinį.


Reabilitacijos centras „Ambersana“

UAB „Ambersana“ siekia įkurti reabilitacijos centrą naujai rekonstruojamose patalpose Anykščiuose. Gerėjant ekonominei situacijai šalyje bei senstant visuomenei, artimiausiais metais numatomas ženklus socialinės globos paslaugų poreikio augimas. Šiai problemai spręsti ir teikiamas projektas.Planuojama, kad įgyvendinus projektą paslaugos bus teikiamos senyvo amžiaus gyventojams, kurie dėl amžiaus, socialinio statuso bei problemų negali pasirūpinti savimi ir dalyvauti visuomenės gyvenime. Numatoma, kad reabilitacijos centre bus teikiamos šios pagrindinės paslaugos:• ilgalaikė ir trumpalaikė institucinė socialinė globa senyvo amžiaus žmonėms;• ilgalaikė institucinė socialinė globa suaugusiems asmenims su negalia.Be to, projektas bus įgyvendinamas Utenos regiono Integruotų teritorijų vystymo programos (toliau – ITVP) tikslinėje teritorijoje – Anykščiuose, todėl Projektas prisidės prie ITVP nustatytų rodiklių pasiekimo.


Jonavos m. Vasario 16-osios, A. Kulviečio, Chemikų gatvių rekonstrukcija, įrengiant modernias eismo saugos priemones

Šiuo projektu sprendžiamą problematika: saugių, geros būklės gatvių, spartinančių gyventojų susisiekimą su kitais keliais, verslo ir visuomeniniais objektais trūkumas. Projekto tikslas: „pagerinti susisiekimą Jonavos miesto Vasario 16-osios, Kulviečio ir Chemikų gatvėmis, gerinti jų techninius parametrus, diegti eismo saugos priemones. Įgyvendinamas projektas apims šias veiklas: 1) eismo saugos priemonių diegimas; 2) vietinės reikšmės kelių transporto infrastruktūros vystymas. Remiantis eismo įvykių informacinės sistemos teikiama informacija, pastaraisiais 2015 metais numatomuose tvarkyti kelio ruožuose ženkliai išaugo eismo įvykių skaičius. Daugiausia eismo įvykių užfiksuota Chemikų g. (34 įvykiai), mažiausia A.Kulviečio g. (9 įvykiai). Pagrindinė įvykusių eismo įvykių priežastis yra prasta kelių būklė ir eismo saugumo priemonių trūkumas. Remiantis detaliąja 2015 metų statistika , kurioje pateikiama informacija apie sužalojimus eismo įvykių metu patyrusius asmenis, matyti, kad nagrinėjamose gatvėse dažniausiai (3 įvykiai) asmenys buvo sužeisti užvažiavus ant pėsčiojo pėsčiųjų perėjoje ir susidūrimų (3 įvykiai) atveju, kiti atvejai – užvažiavimas ant pėsčiojo, kai nėra perėjos (2 įvykiai). Šių įvykių metu 8 eismo dalyviai patyrė nežymius sveikatos sutrikdymus. 2013 ir 2014 metais sužeistųjų skaičius buvo mažesnis – atitinkamai – 3 ir 1. Tai rodo, kad eismo sąlygos šiose gatvėse blogėja. Rekonstruojamų gatvių dangos stovis yra nepatenkinamas, gatvės duobėtos, yra išdaužų ir įvairių plyšių, asfaltas ištrupėjęs, gatvių bortai sutrupėję, išgriuvę, takų plytelių dangos fiziškai nusidėvėjusios, nesaugios. Analizuojant transporto priemonių eismo intensyvumą Jonavos mieste numatytose rekonstruoti gatvėse, buvo atlikti eismo intensyvumo tyrimai. Nustatyta, kad per parą šiose gatvėse pravažiuoja bent 31 294 transporto priemonės. Pagrindinės avaringumo priežastys-prastas matomumas, saugos salelių nebuvimas, apie avaringas kelio sankirtas informuojančių ženklų nebuvimas.


Klaipėdos Universiteto Socialinių ir Humanitarinių mokslų fakulteto infrastruktūros koncentravimas ir modernizavimas

Šio projekto tikslas - pagerinti Klaipėdos universiteto studijų kokybę, optimizuojant ir sutvarkant Klaipėdos universiteto infrastruktūrą. Projekto uždaviniai: pagerinti Klaipėdos universiteto studijų infrastruktūrą, įrengiant patalpas ir aprūpinti bibliotekos patalpas reikiama įranga. Projekto veiklos uždaviniui įgyvendinti: patalpų S. Nėries g. 5 įrengimo ir atnaujinimo darbai pritaikant jas Socialinių ir humanitarinių mokslų fakulteto, Tęstinių studijų instituto bei bibliotekos perkėlimui, reikalingos įrangos sumontavimas bibliotekos patalpose (stelažai ir archyvavimo spintos). Įgyvendinus projektą studijų infrastruktūra bus koncentruota ir modernizuota, bus įrengtos šiuolaikinius reikalavimus studijų ir mokslo veikloms atitinkančios patalpos, taip užtikrinant geresnę studijų kokybę. Bus patenkintas tikslinės grupės – Klaipėdos universiteto studentų – poreikis - geresnė studijų kokybė (pagerinta studijų infrastruktūra). Pagerinta studijų kokybė studentams leis pasiekti geresnių akademinių rezultatų bei ateityje gauti didesnį darbo užmokestį.


Išmaniosios mokesčių administravimo informacinės sistemos (i.MAS) kompiuterinės infrastruktūros užtikrinimas

Valstybinė mokesčių inspekcija prie Lietuvos Respublikos finansų ministerijos

Projekto vykdytojas vykdo projektą, kurio tikslas užtikrinti valstybės institucijų bendro naudojimo informacinių ir ryšių technologijų infrastruktūros optimizavimą ir saugą, bei valstybės informacinių sistemų ir registrų automatinę sąveiką, įsigyjant kompiuterinę infrastruktūrą, skirtą eksploatuoti ir administruoti projekto vykdytojo valstybės informacinę sistemą „Išmanioji mokesčių administravimo sistema (i.MAS)“ ir jos posistemes „Elektroninis sąskaitų faktūrų posistemis (i.SAF)“ ir „Elektroninių važtaraščių posistemis (i.VAZ)“.Projekto metu įsigyjama ir įdiegiama bazinė i.MAS kompiuterinė infrastruktūra. Ši infrastruktūra  skirta i.MAS posistemių  i.SAF ir  i.VAZ veikimui užtikrinti. Taip pat įsigyta kompiuterinė infrastruktūra bus naudojama kaip platforma kitų i.MAS posistemių plėtrai, tokiu atveju ateityje numatoma įsigyti kompiuterinę įrangą šio projekto metu įsigytos kompiuterinės įrangos plėtrai (pvz., papildomos diskų masyvų talpos, papildomi serveriai ir pan.). Siekiama užtikrinti nepertraukiamą i.MAS dalies, skirtos duomenų mainams su išoriniais sistemos vartotojais, veikimą realaus laiko režimu.


Ūmių infekcinių kvėpavimo takų ligų laboratorinės diagnostikos efektyvumo gerinimas ir galimybių plėtra ligų protrūkių valdymui užtikrinti

Ūmios kvėpavimo takų infekcijos (toliau– ŪVKTI) labai plati infekcinių ligų sukėlėjų grupė, todėl svarbu identifikuoti sukėlėją ir skirti tinkamą gydymą bei laboratorinės priežiūros duomenis panaudoti epidemiologinei stebėsenai. Projekto vykdytojas - Nacionalinė visuomenės sveikatos priežiūros laboratorija įgyvendindama projektą siekia taikant kompleksines priemones, gerinti COVID-19 ir kitų ŪVKTI  laboratorinių diagnostinių tyrimų atlikimo  efektyvumą ir operatyvumą. Laboratorija turi gebėti ne tik atlikti tyrimus kiek įmanoma greičiau, bet ir ištirti neįprastai didelį mėginių kiekį. Ūmių infekcinių  kvėpavimo takų ligų laboratorinės diagnostikos efektyvumo gerinimo priemonė yra viena iš nacionalinių priemonių, siekiant užtikrinti sisteminius šalies sveikatos priežiūros pokyčius lemiančius tolygią ir visiems prieinamą sveikatos priežiūrą šioje srityje, todėl Projekto vykdytojas įgyvendina Projektą, kuriame numato užtikrinti sąlygas COVID – 19 ir kitų ŪVKTI laboratorinės diagnostikos efektyvumui didinti ekstremalių situacijų bei sezoninių protrūkių metu ir gerinti paslaugų kokybę. Projekto metu bus atliktas laboratorinių patalpų remontas, įsigyta moderni laboratorinė  diagnostikos  bei kompiuterinė įranga, laboratoriniai baldai, tai pat įdiegta informacinė sistema. Įgyvendinus šias priemones bus užtikrintas greitas ir kokybiškas tyrimų atlikimas, darbuotojų saugumas, Projekto vykdytojas galės efektyviai vykdyti referentinės laboratorijos ŪVKTI bei Pasaulio sveikatos organizacijos Nacionalinio gripo centro (įskaitant ŪVKTI) funkcijas.


Intelektinės transporto sistemos diegimas Panevėžio mieste

Panevėžio miesto savivaldybės administracija

Projekto tikslas – vadovaujantis parengtu darnaus judumo mieste planu, kurti subalansuotas, efektyvių išteklių ir šiuolaikinių technologijų naudojimu grindžiamas darnaus judumo sistemas Panevėžio mieste. Dėl prastos ir blogėjančios šviesoforų būklės, mažėja transporto pralaidumas miesto sankryžose, lygiai taip pat mažėja viešojo transporto patrauklumas, didinama aplinkos tarša. Tankinti Panevėžio miesto transporto infrastruktūrą nėra galimybės, todėl projekto įgyvendinimo metu planuojama įdiegti intelektinę transporto sistemą modernizuojant Basanavičiaus g. – Vilniaus g.; J. Basanavičiaus – Ukmergės g.; J. Biliūno g. – Velžio kelias – Vilniaus g. – Pajuostės pl.; J. Basanavičiaus g. – Savanorių a.; Vilniaus g. – Ramygalos g.; J. Basanavičiaus g. – Elektros g. esančius šviesoforų postus ir prijungti juos į bendrą koordinuoto valdymo sistemą. Atnaujinama transporto infrastruktūra bus pritaikyta specialiųjų poreikių turintiems žmonėms: ties pėsčiųjų perėjomis, šviesoforų postuose, įdiegiant sensorinius pėsčiųjų signalo iškvietimo mygtukus, eismo jutiklius (vaizdo detektorius ir indukcinę kilpą), kryptinį pėsčiųjų perėjų LED apšvietimą, garsinius signalus akliesiems, nuotolinį šviesoforų ir su jais susijusių įrenginių stebėjimą, valdymą ir jo pajungimą į eismo valdymo centrą.


Saugios elektroninės erdvės vaikams kūrimas

Mokinių pasiekimai šiandien dažnai siejami su naujomis šiuolaikinėmis mokymo priemonėmis, grįstomis informacijos ir komunikacijos technologijomis (IKT). Tokių priemonių naudojimui būtina ne tik sukurti naujas skaitmenines priemones, bet ir sudaryti prieigos galimybes prie jų.Siekiant, kad visi mokiniai galėtų naudotis technologijomis, kiekvienas mokinys turi turėti kompiuterį mokykloje (1:1), tokių investicijų vargu ar valstybė galės užtikrinti. Aktualu tampa  mokyklose sudaryti sąlygas vaikams atsinešti savo įrenginius. Tam būtina sukurti saugią ir kontroliuojamą belaidę interneto prieigą mokyklose. Projekto metu numatoma Lietuvos mokyklose įrengti 2000 belaidžio interneto zonų. Prie belaidžio interneto galės jungtis tik autorizuoti vartotojai, mokyklos galės vykdyti turinio prieigos kontrolę ir valdymą; 1350 pedagogų ir mokyklų vadovų bus apmokyta valdyti mokyklos tinklo parametrus, organizuoti belaidžio tinklo plėtrą, naudoti belaidį tinklą kasdienėje veikloje.


Dalinis palūkanų kompensavimas

Paskolų ir lizingo sandorių dalinis palūkanų kompensavimas toms MVĮ, kurios yra gavusios finansavimą per bet kurią skolinę veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.1 investicinio prioriteto „Verslumo, ypač sudarant palankesnes sąlygas pritaikyti naujas idėjas ekonominei veiklai, ir naujų įmonių, įskaitant verslo inkubatorius, steigimo skatinimas“ 3.1.1 konkretaus uždavinio „Padidinti verslumo lygį“ finansinę priemonę Nr. 03.1.1-FM-F-817 „Verslumas FP“.Garantuotų UAB „Investicijų ir verslo garantijos“ (toliau – INVEGA) individualiomis garantijomis paskolų ir lizingo sandorių bei negarantuotų investicinių paskolų ir (lizingo) sandorių dalinis palūkanų kompensavimas toms MVĮ, kurios yra gavusios finansavimą iš finansų įstaigos nuosavų, valstybės biudžeto lėšų ir (arba)Dalinis palūkanų kompensavimas MVĮ. Garantuotų INVEGOS individualiomis garantijomis ir INVEGOS negarantuotų paskolų palūkanų dalinis kompensavimas toms MVĮ, kurios yra gavusios finansavimą pagal veiksmų programos 3 prioriteto „Smulkiojo ir vidutinio verslo konkurencingumo skatinimas“ 3.3 investicinio prioriteto „MVĮ gebėjimų augti regioninėse, nacionalinėse ir tarptautinėse rinkose ir inovacijų diegimo procesuose rėmimas“ 3.3.1 konkretaus uždavinį „Padidinti MVĮ produktyvumą“ ES struktūrinių fondų lėšomis finansuojamą skolinę finansinę priemonę; ir (arba)Investicinių paskolų lizingo sandorių, skirtų įrangai ir technologijoms (technologiniams sprendimams), įgalinančioms didinti įmonių energijos vartojimo efektyvumą, diegti, dalinis palūkanų kompensavimas pramonės įmonėms.


Pareiškėjas VšĮ Koučingo klubas kartu su partneriais UAB Verslo mokymo centras ir Viešoji įstaiga Kauno jogos studija įgyvendina projektą "Socialinę atskirtį patiriančių Kėdainių miesto VVG vaikų socialinių įgūdžių ugdymas" skirtą Kėdainių miesto gyventojams, priklausantiems tikslinėms grupėms:1. Socialinės rizikos vaikai (ne mažiau kaip 5 šios tikslinės grupės vaikai, dalyvaujantys dienos centrų veiklose);2. Daugiavaikių šeimų nariai – vaikai, įvaikiai (iki 18 m.);3. Likę be tėvų globos vaikai;4. Nepasirutinčių šeimų vaikai.Viso - 78 dalyviai.Projekto tikslas – socialinę atskirtį patiriančių vaikų socialinių įgūdžių ugdymas siekiant plėtoti asmens galias (dvasines, intelektines ir fizines), sudarant sąlygas įgyti gyvenimui ir socialinei įtraukčiai būtinas kompetencijas padėsiančias pagal galimybes būti veikliam, siekti įgyti profesiją ar (ir) dalyvauti kartu su kitais užimtumo, laisvalaikio veiklose, adaptuotis ir integruotis visuomenėje.Projekto veiklos:- vaikų socialinių įgūdžių ugdymas sportinių renginių organizavimo metu;- vaikų socialinių įgūdžių ugdymas mentorystės ir koučingo renginių metu.Planuojamos 3 grupės po 26 vaikus, kiekvienos grupės dalyviai viso turės galimybę sudalyvauti 15 -koje keturių valandų trukmės renginių, kurie bus planuojami popamokiniu laiku arba vasaros laikotarpiu. Pagal veiklas planuojama, jog - vaikų socialinių įgūdžių ugdymas sportinių renginių organizavimo metu apims 10 renginių ir vaikų socialinių įgūdžių ugdymas mentorystės ir koučingo renginių metu apims 5 renginius. Visų renginių formatas - 4 val. Viso planuojama suorganizuoti 45 renginius. Visose veiklose neatlygintinai dalyvaus 3 savanoriai.


Prisikėlimo aikštės, jos jungčių ir prieigų rekonstrukcija

Šiaulių miesto savivaldybės administracija

Šiaulių miesto viešosios erdvės yra mažai įveiklintos – trūksta laisvalaikio, pramogų erdvių, scenos renginiams, automobilių parkavimo vietų, kas ypač aktualu siekiant atgaivinti ir sustiprinti miesto traukos centrą, sudaryti sąlygas verslo plėtojimui. Projektu siekiama stiprinti esamus traukos centrus Šiaulių mieste, modernizuojant viešąsias erdves – Prisikėlimo aikštę, jos jungtis ir prieigas. Projekto įgyvendinimo metu bus tvarkoma Tilžės g. (nuo Žvejų skersgatvio iki Vytauto g.), Varpo g. (nuo Prisikėlimo aikštės iki Vilniaus g.), Aušros al. (nuo Varpo g. iki Vasario 16-osios g.), Aušros pėsčiųjų takas (nuo Šiaulių katedros iki Ežero g.), Vasario 16-osios g. (nuo Trakų g. iki Aušros al.), skveras prie Aušros al. 40 esančio pastato, skveras tarp Tilžės g. ir Vasario 16-osios g., Šiaulių Katedros prieigų teritorija.Įgyvendinus projektą, Šiaulių miesto ir rajono gyventojai bei miesto lankytojai naudosis tvarkinga ir saugia gyvenamąja aplinka, pagerės miesto estetinis vaizdas, bus sukurta palankesnė investicinė aplinka, skatinamas ekonominis miesto vystymasis.


Šilutės lopšelio - darželio "Gintarėlis" infrastruktūros modernizavimas

Šilutės rajono savivaldybės administracija

Planuojamos projekto veiklos – atnaujinti Šilutės lopšelio – darželio „Gintarėlis“ dviejų ikimokyklinio ugdymo grupių patalpas ir jas aprūpinti baldais bei priemonėmis, skatinančiomis vaikų kūrybiškumą ir savireguliaciją.Projekto įgyvendinimo metu planuojama modernizuoti Šilutės lopšelio – darželio „Gintarėlis“ infrastruktūrą, atnaujinant dviejų ikimokyklinio ugdymo grupių patalpas, kuriose šiuo metu vaikų ugdymo veikla nevykdoma, šioms patalpoms įsigyjant įrangą, baldus bei kitas reikalingas priemones.


Tikslas - anksti iš švietimo sistemos pasitraukusių ir bendrojo ugdymo programos nebaigusių asmenų skaičiaus mažinimas Elektrėnų savivaldybėje. Uždavinys - didinti mokinių, turinčių specialiųjų ugdymosi poreikių ir/ar socialinę atskirtį patiriančius vaikus, įtrauktį į švietimo sistemą ir plėsti koordinuotai teikiamų paslaugų įvairovę Elektrėnų savivaldybėjeVeikla:  Koordinuotai teikiamų švietimo pagalbos, socialinių ir sveikatos priežiūros paslaugų plėtra Elektrėnų savivaldybėje, sukuriant inovatyvų koordinuotai teikiamų paslaugų veiklos modelį.Planuojama įgyvendinti šias priemones: -  mobilios švietimo pagalbos specialistų paslaugos sukūrimas Elektrėnų švietimo paslaugų centro Pedagoginėje tarnyboje; - organizuojami mokymai pedagogams, tėvams (globėjams/rūpintojams), socialinių įgūdžių stokojančioms šeimoms;- įsigytos inovatyvios mokymo priemonės, įrengtas sensorinės integracijos ir relaksacijos kabinetas, praturtinta mokymo bazė;- švietimo pagalbos specialistų paslaugos;- visos dienos edukacija mokiniams kartu su: 1) vaikų dienos centrais (Vievio VDC kartu su partneriu Elektrėnų sav. VVG); 2) bibliotekomis (kultūrinis švietimas kartu su partneriu Elektrėnų miesto viešąja biblioteka ir jos skyriais seniūnijose).-  sukurtos metodinės rekomendacijos mokytojams, švietimo pagalbos specialistams „Raidos sutrikimus turinčių vaikų ugdymas bendrojo ugdymo grupėje".Rezultatai:- mokinių, turinčių specialiųjų ugdymosi poreikių gaunančių švietimo pagalbą - 200 asm.;- mokyklų, dalyvaujančių projekte - 11 vnt.- apmokyta pedagogų, tėvų (globėjų/rūpintojų) – 20 pedagogų, 20 tėvų,  kurie patobulins bendravimo su vaikais, turinčiais specialiuosius ugdymo poreikius, kompetencijas.Įgyvendinus projektą padidės mokinių, turinčių specialiųjų ugdymosi poreikių ir socialinę atskirtį patiriančių vaikų įtrauktis į švietimo sistemą, bus išplėsta koordinuotai teikiamų paslaugų įvairovė Elektrėnų savivaldybėje.


Bendruomeniniai šeimos namai

Švenčionių rajono savivaldybės administracija

Projektu Švenčionių rajono savivaldybėje numatoma įsteigti Bendruomeninius šeimos namus, kurių funkcijas vykdys Švenčionių rajono švietimo pagalbos tarnyba kartu su partneriais: VšĮ Veiklių mamų klubo Švenčionių skyriumi bei "Žiburio" labdaros ir paramos fondu, bei Švenčionių socialinių paslaugų centras. Įstaigos veikla apims veiklos koordinavimą, potencialios tikslinės grupės informavimą, konsultavimą, šeimų įtraukimą į paslaugų gavimą ir pan. Kartu su partneriais darbui su šeimomis bus pasitelkti profesionalūs specialistai (psichologai, socialiniai pedagogai, sveikatos priežiūros specialistai ir pan.), kurie teiks pagalbą numatytoms tikslinėms grupėms. Pagalba šeimoms bus teikiama organizuojant veiklas įvairiomis formomis: organizuojant pozityvios tėvystės mokymus (tėvystės įgūdžių grupė, individualios konsultacijos, paramos grupė nėščiosioms), teikiant psichosocialinę pagalbą (individualios ir grupinės konsultacijos), šeimos įgūdžių ugdymo ir sociokultūrines paslaugas ( savaitgalinės stovyklos šeimoms, šeimų forumas, šeimų sociokultūrinė veikla), tarpininkavimo paslaugas šeimai, vaikų priežiūros paslaugas, organizuojant informacines iniciatyvas bei teikiant pavėžėjimo paslaugas. Tikimasi, jog įgyvendinus projekto veiklas galimai mažės krizinėse situacijose atsidūrusių šeimų skaičius, gerės mikroklimatas šeimų viduje, bus išvengta skyrybų. Taip pat projekto partneris Švenčionių socialinių paslaugų centras teiks asmeninio asistento paslaugą ir organizuos pagalbą asmenims (šeimoms) susiduriantiems su gyvenimo sunkumais įtakotais COVID-19 ligos.


Pirminės asmens sveikatos priežiūros efektyvumo didinimas UAB "ALSAVITA"

Projektas įgyvendinamas pagal 2014 -2020 metų Europos sąjungos fondų investicijų veiksmų programos 8 prioriteto "Socialinės įtraukties didinimas ir kova su skurdu"  priemonę Nr. 08.1.3-CPVA-R-609 "Pirminės asmens sveikatos priežiūros veiklos efektyvumo didinimas". Įgyvendinant projekto veiklas bus siekiama sumažinti sveikatos netolygumus, gerinant sveikatos priežiūros kokybę ir prieinamumą tikslinėms gyventojų grupėms, skatinti sveiką senėjimą, gerinti e. sveikata sistemos naudojimą. Uždarosios akcinės bendrovės "ALSAVITA" savalaikėms ir kokybiškoms gydymo paslaugoms teikti trūksta kai kurios įrangos arba ji yra nusidėvėjusi. Tai sunkina profilaktikos ir prevencijos galimybes, gydymą daro neefektyviu arba sunkiai prieinamu. Siekiant spręsti šias problemas projekto metu bus įgyvendinama infrastruktūros modernizavimas ir infrastruktūros pritaikymas specialiesiems neįgaliųjų poreikiams. Projekto metu planuojama odontologiniame kabinete įrengti stiklinę pertvarą ir atskirti dvi odontologų darbo vietas, įrengti stiklines duris tarp dentalinio rentgeno patalpos ir bendros odontologinio kabineto erdvės, įėjimą į procedūrinį kabinetą įrengti iš koridoriaus pusės, įrengiant platesnes, neįgaliesiems pritaikytas duris, odontologiniame kabinete ir šeimos gydytojo kabinete įrengti kondicionierius, įsigyti medicininės įrangos ir kompiuterinės technikos, siekiant aktyvinti e. sveikatos sistemos naudojimą.


INFOBALT narių  grupinės eksporto iniciatyvos skatinimas (INGEIS)

Projektu siekiama paskatinti asociacijos "INFOBALT" nares - labai mažas, mažas ir vidutines įmones kuo daugiau eksportuoti, ieškant naujų užsienio rinkų ir vykdant esamų rinkų plėtrą. Projekto metu bus įgyvendinamos MVĮ grupinės verslo misijos į užsienio šalis, taip pat dalyvaujama tarptautinėse parodose Lietuvoje ir už jos ribų. Kiekvienoje verslo misijoje ir tarptautinėje parodoje dalyvaus ne mažiau kaip 5 smulkaus ir vidutinio dydžio verslo įmonės (galutiniai naudos gavėjai). Parodose bus pristatomos  verslo įmonės, jų  teikiamos paslaugos, gaminami produktai ar sukurti IRT sprendimai, ieškoma naujų pirkėjų. Verslo misijose bus pristatomos įmonių verslo bendradarbiavimo ir veiklos galimybės, siekiama užmegzti naujų ryšių su užsienio šalių ūkio subjektais, supažindinti su įmonėmis, jų produkcija. Projekto vykdytoja asociacija "INFOBALT" kartu su grupe verslo įmonių, veikiančių partnerystės principu įvairiose iniciatyvų srityse, planuoja padidinti ekonominį veiklos efektyvumą ir eksportą.


Didžiasalio kaimo viešųjų erdvių atnaujinimas ir pastato dalies patalpų pritaikymas bendruomenės poreikiams

Ignalinos rajono savivaldybės administracija

Projektu siekiama Didžiasalyje atnaujinti viešąsias erdves, jas pritaikant renginiams, poilsiui, laisvalaikiui, fizinio aktyvumo didinimui. Įgyvendinant projektą, Didžiasalio kaime bus suremontuotos automobilių stovėjimo aikštelės, privažiavimai prie daugiabučių ir visuomeninių pastatų, sutvarkytos viešosios erdvės, įrengtas gatvių ir pėsčiųjų takų apšvietimas, atnaujinta prekyvietė su stoginėmis, gyventojų užimtumo didinimui bus įrengta universali sporto aikštelė, bėgimo takai, vaikų žaidimo aikštelė, renginių organizavimui bus įrengta scena su stogine.Pastate, esančiame Salos g. 23, Didžiasalyje bus suremontuotos patalpos, kurios bus pritaikytos Didžiasalio bendruomenės poreikiams. Įgyvendinus projektą, bus sudarytos sąlygos įvairioms viešosioms paslaugoms vystytis ir gyventojų užimtumui didinti, esama infrastruktūra taps patraukli bendruomenės veiklai, viešųjų paslaugų sektoriaus kūrimui ir plėtrai, sudarys prielaidas pritraukti investicijų, didinti užimtumą. Sportui skirta infrastruktūra taps patraukli aktyviam laisvalaikio praleidimui,  sutvarkytos viešosios erdvės taps patrauklios gyventojų poilsiui ir rekreacijai organizuoti, didinti investicijas, susijusias su laisvalaikio, maitinimo bei susijusių panašių paslaugų teikimu ir organizavimu.


Naujos kartos ultra trumpų impulsų  skaidulinio osciliatoriaus charaktristikų tyrimas

UAB "Integrali skaidulinė optika" planuojamas įgyvendinti MTEP projektas skirtas naujoviškų ultra trumpų impulsų skaidulinių osciliatorių charakteristikų tyrimamas,  kurie dėl savo unikalių savybių, prognuozojamo patikimumo, ilgaamžiškumo, stabilumo, puikių energetinių charakteristikų bei parametrų lankstumo galėtų pakeisti dabar rinkoje esančius ne visada patikimus ultra trumpų impulsų sinchronizuotų modų skaidulinius lazerius, kuriuose pasyvi modų sinchronizacija dažniausiai pasiekiama panaudojant netiesinės sugerties efektą įsisotinančiuose puslaidininkiniuose sugėrikliuose (SESAM) arba kaip alternatyvą panaudojant netiesinės kilpos veidrodžius. Šio projekto metu planuojama ultra trumpų impulsų osciliatoriaus schemų charaktersitikų tyrimų, priklausomai nuo osciliatoiaus parametru , tyrimų veikla.  Projekte vykdomi MTEP darbai prisidės prie Sumanios specializacijos strategijos prioriteto "4.1. Fotoninės ir lazerinės technologijos" veiksmų plano teminio specifiškumo įgyvendinimo, tiriant ir kuriant trumpų impulsų lazerius, ieškant naujais principais pagrįstų trumpų ir ultratrumpų impulsų, generavimo ir stiprinimo kietakūniuose ir skaiduliniuose lazeriuose būdų, o įgytos mokslo žinios vėliau galės būti panaudotos kuriamt osciliatorių prototipus. Siūlomas ultra trumpų impulsų skaidulinis osciliatorius  potencialiai turi labai plačias taikymo galimybes, dėl to ženkliai galės prisidėti prie bendros pasaulinės skaidulinių lazerių rinkos augimo, o nacionaliniu mastu projekto rezultatai gali turėti didelį poveikį Lietuvos lazerių sektoriaus augimui. Projektas bus vykdomas Valstybinio mokslinių tyrimų instituto Fizinių ir technologijos mokslų centro (FTMC) Skaidulinių lazerių laboratorijoje.


Rietavo miesto Daržų gatvės atkarpos nuo Žaliosios iki Palangos gatvės techninių parametrų gerinimas

Projektu numatoma rekonstruoti Daržų gatvės atkarpą nuo Žaliosios gatvės iki Palangos gatvės (582 m), eismo saugumui užtikrinti įrengti pėsčiųjų ir dviračių taką ir gatvės apšvietimą.


Technologijų ir inovacijų populiarinimas

Viešosios įstaigos Inovacijų agentūros Proveržio sričių departamentas

Projekto tikslas – populiarinti technologijų pažangą ir inovacijas, informuojant verslą ir verslui imlią visuomenę apie mokslinių tyrimų vykdymo ir inovacijų diegimo naudą, kuriant Lietuvos kaip technologijų ir inovacijų šalies įvaizdį.Projekto uždaviniai:1. Skatinti įmones (veikiančias daugiau nei 3 metus) vykdyti mokslinius tyrimus, diegti inovacijas, taikyti pažangias  technologijas;2. Skatinti pradedančiąsias įmones (veikiančias iki 3 metų) vykdyti mokslinius tyrimus, diegti inovacijas, taikyti pažangias technologijas; 3. Didinti verslui imlios visuomenės sąmoningumą inovacijų srityje, skatinti verslumą, kūrybiškumą ir domėjimąsi inovacijomis.Lietuvoje vyrauja požiūris, kad inovacijų kūrimas ir diegimas yra brangi, rizikinga, sunkiai prieinama verslui veikla. Trūksta suvokimo, kad inovacijos gali būti ir netechnologinės – rinkodaros ar organizacinės, lengvai pritaikomos įvairių įmonių veikloje. Nesusiformavęs Lietuvos kaip technologijų ir inovacijų šalies įvaizdis. Projekte vykdomos technologijų pažangos ir inovacijų populiarinimo veiklos padės keisti supratimą apie inovacijas, skatinti domėjimąsi jomis, vykdyti mokslinius tyrimus ir diegti inovacijas. Bus viešinamos inovatyvaus verslo sėkmės istorijos, pristatoma inovacijų kūrimo ir diegimo nauda, kuriamas palankus Lietuvos įvaizdis inovacijų srityje. Projekto metu bus organizuojamos tarptautinės konferencijos (gyvybės mokslų konferencija „Life Sciences Baltics“2016 m. ir 2018 m., Vilniaus inovacijų forumas „Innovation Drift“ 2017 m. ir 2019 m., įvairūs renginiai verslui, inovacijų parodos, rengiami leidiniai, kuriami televizijos projektai, vykdomos kitos veiklos.


Tarptautinio bendradarbiavimo moksle žemėlapio sukūrimas

Vyriausybės strateginės analizės centras

Tarptautinis bendradarbiavimas MTEP ir inovacijų srityje (toliau – MTEPI) yra viena iš priemonių, prisidedančių prie MTEPI kokybės didinimo ir tyrėjų kritinės masės telkimo. Platesniame kontekste tarptautinis bendradarbiavimas skatinamas dėl teigiamos įtakos šalies konkurencingumui ir potencialo spręsti globalaus masto iššūkius.MTEPI sistemos vertinimai akcentuoja tarptautinio bendradarbiavimo stoką ir jo didinimo svarbą, siekiant sustiprinti tarptautinį Lietuvos mokslo ir studijų sistemos konkurencingumą.Įvertinus tarptautinį Lietuvos mokslo potencialą, atlikus užsienio šalių strategijų analizę, , nacionalinės MTEP finansavimo priemonės poveikį MTEP veiklų tarptautiškumui ir kokybei, , užtikrinus suinteresuotųjų šalių įsitraukimą ir pasiektų rezultatų aptarimą, bus sukurtas MTEPI tarptautinio bendradarbiavimo žemėlapis, kurį sudarys rekomendacijos dėl MTEPI tarptautinio bendradarbiavimo krypčių, bendradarbiavimo potencialo įsivertinimo metodika ir MTEPI bendradarbiavimo su užsienio valstybėmis analizės interaktyvus įrankis. MTEPI tarptautinio bendradarbiavimo žemėlapis padės nustatyti kryptingesnes tarptautinio MTEPI bendradarbiavimo gaires, leisiančias strategiškai išnaudoti tarptautinio bendradarbiavimo galimybes Lietuvos MTEPI konkurencingumo didinimui, tyrėjų kompetencijų augimui bei naujų tyrėjų ugdymui. MTEPI tarptautinio bendradarbiavimo žemėlapis sukurs priemonių sistemą, kurias taikant bus skatinimas tarptautinis MTEPI bendradarbiavimas, surinktais įrodymais bus galima remtis rengiant valstybės mokslo ir inovacijų, grįstų MTEP, tarptautiškumo strategiją. Projekto rezultatai padės nustatyti  Lietuvos tarptautinio bendradarbiavimo potencialą bei prioritetus MTEPI srityje, pasitarnaus identifikuojant strategiškai svarbius partnerius, taip pat pateiks rekomendacijas dėl galimų priemonių, kurios galėtų padėti skatinant Lietuvos tyrėjų MTEP veiklų tarptautiškumą.


Atskirtį patiriančių Garliavos m. bendruomenės narių socialinė integracija teikiant sociokultūrines dainavimo paslaugas

Kauno r. Garliavos sporto ir kultūros centras kartu su partneriais Bendruomene „Garliavos ąžuolas“ ir Garliavos neįgaliųjų draugija įgyvendindamas projektą siekia didinti socialinę atskirtį patiriančių Garliavos m. bendruomenės narių socialinę integraciją, ugdant jų sociokultūrines kompetencijas bei teikiant sociokultūrines dainavimo paslaugas. Bus organizuojamos išvykos į kultūros renginius, dainavimo seminarai, savanorių mokymai, pasirodymai renginio metu. Siekiant socialinės integracijos, į sociokultūrines veiklas, bendrų kultūrinių renginių organizavimą ir dalyvavimą įtraukiami ne tik atskirtį patiriantys, bet ir aktyvūs bendruomenės nariai – savanoriai. Siekiami projekto rezultatai: 10 tikslinės grupės dalyvių, 10 savanorių, 1 sociokultūrinė paslauga. Projekto veiklos prisidės prie socialinės atskirties mažinimo Garliavos miesto bendruomenėje.


Smulkaus verslo kūrimas Zarasų mieste

Viešoji įstaiga "Nacionalinis socialinės integracijos institutas"

Zarasų rajono savivaldybės tiek demografiniai rodikliai tiek kiti duomenys rodantys naujų verslų kūrimąsi, žmonių darbo santykį privačiame ir viešajame sektoriuje, švietimo - žymiai atsilieka nuo šalies vidurkio. Nors miestelis turi kurortinės teritorijos statusą, mažai nutolęs nuo ekonomikos centro Daugpilio, bet šio potencialo neišnaudoja. Nacionalinis socialinės integracijos institutas, turėdamas projektinę ir verslo konsultavimo patirtį inicijuoja projektą, kuris bus greitintuvas 5 jauno verslo subjektams Zarasuose. Projekto metu ketinama išvystyti 5 verslo idėjas, kurios gautų tiek minkštą pagalbą - mokymus reikiamomis kompetencijomis įgauti versle, produkto dizaino, teisinės pagalbos, verslo planų ir jo vystymo, startavimo IT, pardavimo paslaugas - tiek kitą pagalbą - bus įsigyta ir perleista naudotis verslams vystyti reikalinga įranga. Jauno verslo subjektai bus vystomi 24 mėnesius, po kurių pradės veikti savarankiškai. Tikimasi, kad projektas bus geroji patirtis ir taip sukurs motyvaciją ir daugiau jaunų žmonių galvoti apie verslo pradžią Zarasuose.


Projektu siekiama sudaryti sąlygas kurti tarptautiniu mastu aukštos pridėtinės vertės mokslo rezultatus ir teikti aukšto mokslinio lygio paslaugas tiriant ultratrumpųjų šviesos impulsų generavimą plačiame bangų ruože bei jų taikymą spinduliuotės ir medžiagos sąveikos, netiesinės optikos ir parametrinių reiškinių, ultrasparčiųjų procesų tyrimuose bei lazerinėje nano- ir mikrotechnologijoje. Nacionalinės ir tarptautinės prieigos didelio intensyvumo ir plataus bangų ruožo ultratrumpųjų lazerinių impulsų mokslinių tyrimų infrastruktūra apjungia VU LTC ir FTMC LTS padalinius, kuriuose sėkmingai plėtojamos tiek fundamentinės, tiek taikomosios ultratrumpųjų impulsų lazerių kūrimo ir taikymo mokslinės tematikos. Pasaulinės lazerinių technologijų vystymosi tendencijos diktuoja naujus poreikius lazerinių technologijų mokslui, tačiau dalies pažangių lazerinių technologijų taikymas dėl jų sudėtingumo ir kainos yra galimas tik didelėse nacionalinėse ir tarptautinėse laboratorijose. Lietuvos lazerių sektoriaus atstovams svarbi ELI-DC, kuri apjungia tris baigiamas pastatyti ir įrengti labai didelės vertės specializuotas ELI MTI, esančias Čekijoje, Vengrijoje ir Rumunijoje. ELI tikslas - nauji fundamentalūs tyrimai ekstremalaus intensyvumo šviesai sąveikaujant su medžiaga, aukštų temperatūrų plazmos fizika, elektronų ir jonų greitinimas šviesos laukais, atosekundinių impulsų generavimas ir kiti didelio intensyvumo šviesos taikymai. Dalyvavimas ELI yra itin svarbus Lietuvos lazerių sektoriui, suteiksiantis galimybę įsilieti į su priešakinėmis žiniomis ir technologijomis dirbančią tarptautinę mokslininkų bendruomenę, įtakoti kuriamų centrų ir juose taikomų technologijų plėtrą Lietuvos mokslininkams naudinga kryptimi. Projekto įgyvendinimo metu bus įsigyta įranga, skirta VU LTC bei FTMC LTS mokslinėms laboratorijoms. Taip pat atlikti FTMC laboratorijos patalpų modernizavimo darbai. Be kita ko, projekto įgyvendinimo metu bus siekiama įsijungti į tarptautinę ELI infrastruktūrą.


Šilutės meno mokyklos pastato rekonstrukcija, pritaikant patalpas ugdymui

Projekto įgyvendinimo metu planuojama kompleksiškai sutvarkyti Šilutės meno mokyklos pastato I-ojo aukšto infrastruktūrą ir pritaikyti patalpas ugdymui (suremontuoti mokyklos I-ojo aukšto klasių ir bendrojo naudojimo patalpas).Sėkmingas projekto įgyvendinimas prisidės prie Šilutės meno mokyklos mokinių ir pedagogų ugdymo poreikių tenkinimo, pagerės švietimo aplinkos sąlygos, bus sudarytos palankesnės sąlygos neformaliojo vaikų švietimo plėtojimui.


Šalčininkai+ funkcinės zonos plėtros strategijos įgyvendinimas

Šalčininkų rajono savivaldybės administracija

Siekiant spręsti funkcinės zonos Šalčininkai+ teritorijai būdingas problemas bei paskatinti savivaldybių bendradarbiavimu grįstą kompleksinį funkcinių zonų vystymą, Projekto metu numatoma įgyvendinti  Šalčininkų rajono ir Vilniaus rajono savivaldybių 2020 m. gegužės 15 d. susitarimu Nr. A56(1)-552-(3.18) pasirašytoje Šalčininkai+ plėtros strategijoje bendrai suplanuotas veiklas, kurių naudą ir rezultatus gaus kelių savivaldybių – Šalčininkų rajono ir Vilniaus rajono – gyventojai. Projekto įgyvendinimo metu planuojamos trys veiksmų kryptys:1) Ekonominio aktyvumo ir investicijų skatinimas bei paslaugų plėtra. Šiam uždaviniui įgyvendinti numatoma: pramonės investicijoms pritaikyti apleistą teritoriją Vilniaus g. 3F, Šalčininkai, atnaujinti Rudaminos ir Šalčininkų turgavietes, sukurti ir atnaujinti Merkio upės turizmo trasos infrastruktūrą (Jašiūnų mstl., Merkinės k., Rūdininkų k., Tabariškių k., Turgelių k., Vilkiškių k.). 2) Viešojo transporto infrastruktūros patogumo ir viešojo transporto patrauklumo didinimas, didinant darbo vietų ir paslaugų pasiekiamumą. Šiam uždaviniui įgyvendinti numatoma: renovuoti Šalčininkų  autobusų stotį, įrengti tris Park&Ride tipo aikšteles Jašiūnuose, Šalčininkuose ir Zavišonių k., įsigyti tris elektra varomus žemagrindžius autobusus, įrangą dviračių pervežimui. 3) Socialinių paslaugų pasiūlos plėtra bei jų atitikimas tikslinės grupės poreikiams. Šiam uždaviniui įgyvendinti numatoma: įsigyti neįgaliųjų grupių pervežimui pritaikytą autobusą ir juo pradėti teikti bendras socialines paslaugas riboto mobilumo asmenims, atnaujinti 3 laisvalaikio, sveikatingumo ir sporto kompleksus (Eišiškėse, Jašiūnuose ir Šalčininkėliuose), organizuoti aktyvaus senėjimo ir pagalbos šeimoms su neįgaliais vaikais paslaugas, pritaikyti Jašiūnų dvaro oficinos patalpas edukacijoms ir pradėti rengti vaikų iš socialinės rizikos šeimų integracijai skirtus kūrybiškumo mokymus, socialinės rizikos šeimų integracijai skirtas kūrybiškumo vasaros stovyklas.


Bendrojo, ikimokyklinio, priešmokyklinio ugdymo ir kito neformaliojo vaikų švietimo stebėsenos tobulinimas

Švietimo valdymo informacinė sistema (ŠVIS) švietimo stebėsenos tikslais naudojasi skirtingo lygmens švietimo vadybininkai, švietimo analitikai, kiti švietimo darbuotojai. Tačiau esami švietimo rodikliai jau seniai nėra peržiūrėti ir atnaujinti, juose trūksta duomenų apie mokinių pasiekimus. Todėl švietimo valdymo subjektams tampa sudėtinga priimti pagrįstus, tinkamus ir savalaikius sprendimus dėl esamo mokinių pasiekimų lygio ir jo gerinimo. Pasiekimų duomenys stebėsenai į ŠVIS bus perduodami iš Mokinių registro, kuris savo sukūrtoje pasiekimų duomenų bazėje registruos duomenis iš kitų pirminių šaltinių (Mokyklų informacinės sistemos, Nacinalinio egzaminų centro sistemos, Lietuvos mokinių neformaliojo švietimo centro duomenys ir kt.). Atlikus detalesnę tendencijų ir poreikio analizę bei programinės įrangos keitimų specifikavimą, bus atnaujinti ŠVIS ir Mokinių registras. ŠVIS ir Mokinių registro naudotojai bus apmokyti dirbti su atnaujintomis programinėmis įrangomis.Projekto metu sukūrtas funkcionalumas leis stebėti esamą švietimo sistemos būklę, naudojant pasiekimus, kas sudarys galimybes tobulinti švietimo veiklas įvairiais lygiais, gerinant mokinių pasiekimų lygį. Tikimasi, kad sukauptais duomenimis apie pasiekimus naudosis mokyklos tvarkant ir integruojant turimus duomenis apie pasiekimus, galės naudotis paruoštomis ŠVIS ataskaitomis. Mokiniai (jų tėvai) taip pat galės gauti informaciją apie savo (savo vaiko) pasiekimus.


Susisiekimo sąlygų pagerinimas tarp kuriamų Anykščių miesto traukos centrų bei patogus gyvenamosios aplinkos pasiekiamumo užtikrinimas

Anykščių rajono savivaldybės administracija

Įvertinus tikslinės teritorijos (Anykščių miesto) esamą gatvių tinklą, atrinktos prasčiausios būklės centrinės miesto dalies gatvės.  J. Jablonskio gatvės esama asfalto danga daugelyje vietų nusidėvėjusi, sutrūkinėjusi, nelygi, kraštai nutrupėję, prasta šaligatvių būklė, plytelės senos, daugelyje vietų ištrupėjusios, nelygios, gatvės bortai nutrupėję. Lietingu periodu ant asfalto dangos susikaupia balos, automobiliai statomi važiuojamojoje dalyje, šalia šaligatvių, tai ypač sumažina eismo saugumą. Obelų g. yra gruntinis kelias, be jokių dangų ar lietaus nuotekų nuvedimo tinklų, todėl esant prastoms oro sąlygoms, gyventojams ir miesto svečiams nėra galimybės patogiai pasiekti jau sukurtos poilsio ir laisvalaikio infrastruktūros kairiajame Šventosios upės krante. Atsižvelgus į tai J. Jablonskio gatvėje numatoma įrengti naują gatvės dangą, pėsčiųjų ir pėsčiųjų-dviračių takus, sustojimo-poilsio aikštelės, lietaus nuotekų surinkimą, specialias automobilių stovėjimo vietas, pakeisti esamus šviestuvus į LED tipo šviestuvus. Taip pat planuojama nutiesti naują Obelų gatvę pagal D3 kategorijos gatvėms taikomus parametrus. Tiesiant minėtą gatvę, numatoma įrengti lietaus nuotekų tinklus, įrengti automobilių apsisukimui būtiną automobilių stovėjimo aikštelę, gatvės apšvietimą, atlikti gatvės dangų ženklinimą ir kelio ženklų įrengimą, pagal eismo saugumo reikalavimus, atlikti kitus būtinus kompleksinius gatvių sutvarkymo bei eismo saugumo priemonių diegimo darbus.
        Tikimąsi, kad pilna apimtimi atlikus planuojamų tvarkyti gatvių sutvarkymo darbus bus užtikrintos tinkamos susisiekimo sąlygos su esamais ir/ar naujai kuriamais miesto traukos centrais, kompleksiškai prisidedama prie Anykščių miesto gyventojų gyvenamosios aplinkos patrauklumo didinimo, sutrumpės kelionės automobilių keliais laikas, pagerės darbo ir gyvenamųjų vietų pasiekiamumas.


Nanosidabro ir grafeno oksido rašalai

Projekto metu bus išbaigti du produktai - grafeno oksido ir nanosidabro rašalas bei nanosidabro produktas galutiniam vartotojui, taip pat bus pradėtas vystytis 3-ios kartos reaktoriaus modelis (tekėjimo linijos). Graphene Composites  įmonė komercializuos grafeno oksido ir nanosidabro rašalus bei toliau plėtos šią veiklą. Galutiniam vartotojui skirtas produktas bus vystomas, plėtojamas ir realizuojamas rinkoje Pro for nano įmonės. Ši įmonė, taip pat tęs reaktoriaus vystymą ir 2022 metais planuoja gaminti tokį reaktorių nano žaliavų gamybai įskaitant ir žaliavas skirtas Graphene Composites produktams gaminti. Tikimasi, kad užmegzti ryšiai su mokslo institucijomis ir toliau bus palaikomi.

04 Makroregioninio bendradarbiavimo teritorija


„Vilniaus universiteto studijų procesui reikalingos infrastruktūros modernizavimas ir plėtra“

Projektu siekiama sudaryti sąlygas modernių ir kokybiškų aukštojo mokslo, ypač pedagoginių studijų, plėtrai bei užtikrinti efektyvų, besikeičiančią studijų aplinką ir naujas formas atliepiantį, studijų proceso valdymą Vilniaus universitete. Projektu numatome spręsti šiuos uždavinius:1. Išplėsti ir modernizuoti pedagogų rengimo infrastruktūrą Vilniaus universitete. Atsižvelgiant į švietimo sistemoje diegiamas inovacijas, naujas didaktines priemones, kurios turi būti integruojamos į ugdymo procesą, taip pat į pedagogų rengimo centro veiklai ir studijų kokybei keliamus reikalavimus, naujai kuriamų ir atnaujinamų studijų programų turinį bei planuojamą studentų skaičiaus augimą, numatoma išplėsti ir modernizuoti pedagogų rengimui reikalingą infrastruktūrą ugdymo mokslų studijų programų vykdymui įrengiant auditorijas, laboratorijas ir kitas specializuotas edukacines erdves.2. Modernizuoti Vilniaus universiteto studijų valdymo ir administravimo informacines priemones. Projekto lėšomis bus sukurta ir įdiegta nauja studijų administravimo, organizavimo ir valdymo informacinė sistema, kurioje studijų procesai bus valdomi orientuojantis ne į masiškumą, o į naudotojo individualius poreikius - individualios studijos su individualia trukme ir planavimu, pritaikyto krūvio planavimu.vidualius poreikius - individualios studijos su individualia trukme ir planavimu, pritaikyto krūvio planavimu ir pan.3. Sukurti sveikatos mokslų studijų bazę Santariškių medicinos miestelyje, įgyvendinant Vilniaus universiteto Medicinos fakulteto mokslo centro (Žaliųjų Ežerų g. 2 Vilniuje) II etapą, apimantį papildomų pastato E korpuso 3 ir 4 aukštų statybą.


Neformaliojo vaikų švietimo paslaugų plėtra

Lietuvos mokinių neformaliojo švietimo centras

Projekto santrauka (skelbiama viešai) Projekto tikslas – plėtoti ir įgyvendinti neformaliojo vaikų švietimo paslaugas Lietuvoje. Projekto veiklos padės sukurti ir palaikyti tolygų neformaliojo švietimo paslaugų tinklą savivaldybėse, padidins paslaugų prieinamumą ir įvairovę, sudarys vienodas galimybes ir palankias sąlygas atskleisti individualius vaikų gebėjimus bei įgyvendinti specialiuosius ugdymosi poreikius. Į NVŠ įtraukus muziejus, teatrus, regioninius ir nacionalinius parkus, STEAM regioninius centrus, kitas erdves – atsivers platesnės galimybės rinktis netradicines ugdymo aplinkas įtraukiant mokyklas į kūrybines partnerystes, o mokiniams suteiks bendrųjų ir specialiųjų kompetencijų (pvz. STEAM). Mokyklų bendruomenės turės galimybę įsitraukti į fizinio aktyvumo veiklas specializuotose erdvėse, įgyjant aktyvių ugdymo formų iniciatyvų patirties. Švietimo portale www.emokykla.lt sukurtas NVŠ modulis, kuriame NVŠ paslaugų teikėjai ras mokymo priemonių, metodikų NVŠ turinio kokybei gerinti. Mokinių socializacijai padės sukurta skaitmeninė mokymo priemonė mokinių saugaus eismo ugdymui. NVŠ sistemos dalyviai, mokytojai dalyvaus mokymuose, kurie suteiks reikalingų įgūdžių sėkmingai vaikų ir jaunimo socializacijai bei neformaliojo vaikų švietimo organizavimui. 4 K modelio išbandymas suaktyvins NVŠ metodų naudojimą bendrojo ugdymo mokyklose.


Savivaldybes jungiančių turizmo trasų ir turizmo maršrutų infrastruktūros plėtra Tauragės regione

Jurbarko rajono savivaldybės administracija kartu su projekto partneriais – Tauragės, Šilalės ir Pagėgių savivaldybių administracijomis, planuoja įrengti turizmo trasų ženklinimo infrastruktūrą ir užtikrinti turistų bei lankytojų informuotumą apie turizmo maršrutuose ir turizmo trasose esančias lankytinas vietas. Projekto įgyvendinimas leistų pagerinti Tauragės regiono turistinį potencialą, užtikrinti visapusišką turizmui svarbių viešųjų erdvių panaudojimą ir tokiu būdu padidinti regiono patrauklumą gyventojams ir svečiams. Projekto įgyvendinimo metu numatyta įrengti 125 vnt. informacinių kelio ženklų Nr. 628, 63 vnt. informacinių stendų, 359 vnt. krypties rodiklių pėstiesiems, 175 vnt. lankytinas vietas jungiančių dviračių trasų ženklų. 36 vnt. lankytinas vietas jungiančių vandnes turizmo trasų ženklų, 67 vnt. informacinių stendų, pritaikytų neįgaliesiems (su Brailio rašmenimis), 3 infoterminalus, pritaikytus neįgaliesiems (iš viso 828 vnt. ženklinimo infrastruktūros objektų).


Kokybės vadybos sistemos  ir subalansuotos rodiklių sistemos (BSC) diegimas UAB "Rosma"

Ilgalaikis UAB „Rosma“ tikslas – įsitvirtinti rinkoje pozicionuojant socialiai atsakingos įmonės, teikiančios vandentiekio, kanalizacijos vamzdynų tyrimų, valymo, remonto bei renovacijos paslaugas, užtikrinančios optimaliausio sprendimo parinkimą  (remontas/ renovacija/ keitimas) bei kompleksinių paslaugų teikimą, vardą ir tampant šių specializuotų kompleksinių paslaugų lydere Lietuvoje. Siekdami lanksčiai ir operatyviai reaguoti į klientų poreikius, užtikrinti sklandų pridėtinės vertės kūrimą vartotojams, sudaryti sąlygas įmonės veiklos plėtrai, investuosime į kokybės vadybos sistemos pagal tarptautinio standarto ISO 9001 bei subalansuotų rodiklių sistemos (BSC) taikant Roberto S. Kaplano ir Davido P. Nortono siūlomą antros kartos metodiką diegimą ir įgyvendinimą bei programinės įrangos, skirtos BSC valdymui diegimą, įgyvendinus projektą įprastinės veiklos bus atliekamos per trumpesnį laikotarpį, sumažės nepatenkintų klientų skaičius. Sutaupytas darbuotojų darbo laikas bus efektyviai panaudojamas atliekant veiklas, užtikrinančias pajamų augimą, o patenkinti klientai užtikrins stabilias periodines pajamas.


UAB „NANDO“ NETECHNOLOGINĖS EKOINOVACIJOS

UAB „Nando“ yra lietuviško kapitalo įmonė nuo 2009 metų kurianti, gaminanti ir rinkai pristatanti inovatyvius  ir efektyvius žemės ūkiui skirtus produktus. Tarp įmonės siūlomų produktų jau yra įvairios paviršiaus aktyvios medžiagos, mikrobiologiniai preparatai ir kiti žemės ūkio produktyvumą didinantys gaminiai. Naudodami įmonės siūlomus produktus, ūkininkai ne tik padidina ekonominį ūkio našumą, bet ir sumažina neigiamą pesticidų įtaką aplinkai.Poreikis. Įmonė nori padidinti gamybos efektyvumą ir sumažinti neigiamą įtaką aplinkai. Įmonė numato ateityje diegti technologines ekoinovacijas, todėl svarbu įvertinti esamą ir planuojamą poveikį aplinkai, inventorizuoti gaminius ir jų gamybos procedūras, sunaudojamas žaliavas. Papildomai norima įdiegti aplinkosaugos vadybos sistemą. Šis projektas yra pradedamas norint sumažinti įmonės neigiamą poveikį aplinkai vykdant žemės ūkiui skirtos inovatyvios funkcinės chemijos gamybą. Tam tikslui reikalinga įsivertinti esamą ir planuojamą poveikį aplinkai, sukurti (atnaujinti) įmonės gaminius per visą jų būvio ciklą, taip pat Įsidiegti veikloje aplinkosaugos vadybos sistemą.


Paslaugų teikimo ir asmenų aptarnavimo kokybės gerinimas Šilutės rajono savivaldybėje

Projektu  siekiama didinti Šilutės savivaldybės rajone gyvenančių asmenų pasitenkinimą  aptarnavimo viešojo valdymo institucijose kokybe ir teikiamų paslaugų prieinamumu visuomenei, taikant LEAN metodus. Metodai orientuoti į savivaldybės administracijos bei jai pavaldžių įstaigų darbo efektyvinimą, taip suteikiant paslaugos rezultatą per trumpesnį terminą, bei mažiau apkraunant paslaugos gavėją administracine našta.Numatomos vykdyti veiklos: 1 veikla - „Vieno langelio“ principu teikiamų paslaugų kokybės analizė (pasitenkinimo tyrimas ir kokybės gerinimo galimybių tyrimas), kurios metu  bus  parengtas „Vieno langelio“ principu bei Savivaldybės biudžetinių įstaigų teikiamų paslaugų procesų žemėlapis, identifikuoti procesų kritiniai kokybės taškai ir Šilutės rajono savivaldybės teikiamų viešųjų paslaugų vartotojų pasitenkinimo tyrimas. 2 veikla - Asmenų aptarnavimo vadovaujantis „vieno langelio“ principu kokybės gerinimas taikant LEAN metodus, kurios metu bus parengtas optimizuotų procesų dokumentacijos rinkinys, klientų aptarnavimo kokybės standartas (piliečių chartija), paslaugų kokybės matavimo ir stebėsenos metodika su nustatytais kokybės rodikliais (KPI), įdiegta Lean sistema Šilutės rajono savivaldybės administracijoje ir jai pavaldžiose 35 kultūros ir švietimo įstaigose, patobulinta eilių valdymo sistema, įrengta klientų aptarnavimui skirta patalpa, įrengtas dvipusis informacinis ekranas (interaktyvus stendas), sukurtas naujas internetinio puslapio www.silute.lt vaikų priėmimo į ikimokyklines įstaigas skilties funkcionalumas; 3 veikla - Darbuotojų kompetencijų stiprinimas procesinio valdymo srityje, kurios metu bus apmokyta 50 darbuotojų. Projektu siekiama didinti Šilutės savivaldybės rajone gyvenančių asmenų pasitenkinimą  aptarnavimo viešojo valdymo institucijose kokybe ir teikiamų paslaugų prieinamumu visuomenei, taikant LEAN metodus.